1997A1716 — DA — 01.01.2012 — 001.003

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

EURO-MIDDELHAVS-INTERIMSASSOCIERINGSAFTALEN

om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side







DET EUROPÆISKE FÆLLESSKAB i det følgende benævnt »Fællesskabet«, på den ene side og DEN PALÆSTINENSISKE BEFRIELSESORGANISATION (PLO) TIL FORDEL FOR VESTBREDDENS OG GAZA-STRIBENS PALÆSTINENSISKE MYNDIGHED, i det følgende benævnt »Den Palæstinensiske Myndighed«, på den anden side SOM TAGER HENSYN TIL betydningen af de bestående bånd mellem Fællesskabet og det palæstinensiske folk i Vestbredden og i Gaza-striben og de fælles værdier, som de deler, SOM TAGER HENSYN TIL, at Fællesskabet og PLO ønsker at styrke disse bånd og etablere varige forbindelser på grundlag af partnerskab og gensidighed, SOM TAGER HENSYN TIL den betydning, som parterne tillægger principperne i De Forenede Nationers pagt, særlig overholdelsen af menneskerettighederne og de demokratiske principper og de politiske og økonomiske friheder, som udgør selve grundlaget for deres forbindelser, SOM ØNSKER at styrke rammerne for forbindelserne mellem Det Europæiske Fællesskab og Mellemøsten og den regionale økonomiske integration mellem Mellemøstens lande som et mål, der skal realiseres, så snart betingelserne tillader det, SOM TAGER HENSYN TIL forskellene mellem parterne med hensyn til økonomisk og social udvikling og behovet for at intensivere de igangværende bestræbelser for at fremme den økonomiske og sociale udvikling i Vestbredden og i Gaza-striben, SOM ØNSKER at etablere et samarbejde med støtte i en løbende dialog om anliggender inden for økonomi, kultur, videnskab og uddannelse med sigte på at forbedre den gensidige viden for forståelse, SOM TAGER HENSYN TIL parternes tilslutning til princippet om frihandel, særlig hvad angår overholdelse af bestemmelserne i den almindelige overenskomst om told og udenrigshandel 1994, SOM ØNSKER at bygge videre på de bestående autonome handelsarrangementer mellem parterne og placere dem på et aftalemæssigt og gensidigt grundlag, SOM ER OVERBEVIST OM behovet for at arbejde til fremme af et nyt klima for deres økonomiske forbindelser for at forbedre forholdene for investeringsstrømmene, SOM TAGER HENSYN TIL parternes rettigheder og forpligtelser i henhold til internationale aftaler, som de har undertegnet, SOM ER OVERBEVIST OM, at den Palæstinensiske Myndigheds fulde inddragelse i det Euro-Middelhavspartnerskab, som blev lanceret på Barcelona-konferencen, er et vigtigt skridt i retning af en normalisering af forbindelserne mellem parterne, som bør komme til udtryk i en interimsaftale på nuværende stadium, SOM ER KLAR OVER den politiske betydning af det palæstinensiske valg, der blev afholdt den 20. januar 1996, for processen mod en permanent løsning på grundlag af De Forenede Nationers Sikkerhedsråds resolution 242 og 338, SOM ERKENDER, at denne aftale skal afløses af en Euro-Middelhavs-associeringsaftale, så snart forholdene tillader det, ER BLEVET ENIGE OM FØLGENDE:







Artikel 1

1. Der oprettes en interimsassociering vedrørende handel og samarbejde mellem Fællesskabet på den ene side og den palæstinensiske myndighed på den anden side.

2. Det er formålet med denne aftale:

— at skabe passende rammer for en udtømmende dialog og således gøre det muligt at udvikle nære politiske forbindelser mellem parterne

— at skabe grundlaget for en gradvis liberalisering af handelen

— at fremme udviklingen af afbalancerede økonomiske og sociale forbindelser mellem parterne gennem dialog og samarbejde

— at bidrage til den sociale og økonomiske udvikling af Vestbredden og Gaza-striben

— at anspore til regionalt samarbejde med sigte på at befæste den fredelige sameksistens og den økonomiske og politiske stabilitet

— at fremme samarbejdet på andre områder af gensidig interesse.

Artikel 2

Forbindelserne mellem parterne samt alle bestemmelserne i denne aftale bygger på respekten for de demokratiske principper og de grundlæggende menneskerettigheder som omhandlet i verdenserklæringen om menneskerettighederne, som ligger til grund for deres interne og internationale politik, og som udgør et væsentligt element i denne aftale.







AFSNIT I

FRIE VAREBEVÆGELSER







GRUNDPRINCIPPER

Artikel 3

Fællesskabet og Den Palæstinensiske Myndighed opretter gradvis et frihandelsområde i en overgangsperiode, der udløber senest den 31. december 2001, i overensstemmelse med retningslinjerne i dette afsnit og bestemmelserne i den almindelige overenskomst om told og udenrigshandel af 1994 og de øvrige multilaterale overenskomster om handel med varer, der er knyttet til overenskomsten om oprettelse af Verdenshandelsorganisationen (WTO), i det følgende benævnt »GATT«.







KAPITEL 1

INDUSTRIVARER

Artikel 4

▼M3

Bestemmelserne i dette kapitel finder anvendelse på varer med oprindelse i Den Europæiske Union og i Vestbredden og Gaza-striben, med undtagelse af de varer, der er anført i kapitel 1-24 i den kombinerede nomenklatur (KN) og i Den Palæstinensiske Myndigheds toldtarif, og de varer, der er anført i stk. 1, nr. ii), i bilag 1 til GATT's landbrugsaftale. Nærværende kapitel finder dog fortsat anvendelse på kemisk ren laktose henhørende under KN-kode 1702 11 00 og glukose og glukosesirup med et glukoseindhold i tørstoffet på 99 vægtprocent eller derover henhørende under KN-kode ex 1702 30 50 og ex 1701 30 90 .

▼B

Artikel 5

Der indføres ingen ny told ved indførsel og udførsel eller afgifter med tilsvarende virkning i samhandelen mellem Fællesskabet og Vestbredden og Gaza-striben.

Artikel 6

Varer med oprindelse i Vestbredden og Gaza-striben indføres uden told og afgifter med tilsvarende virkning og uden kvantitative restriktioner og andre foranstaltninger med tilsvarende virkning.

Artikel 7

1. Bestemmelserne i dette kapitel er ikke til hinder for, at Fællesskabet opretholder et landbrugselement i forbindelse med de varer med oprindelse i Vestbredden og Gaza-striben, der er opført i bilag I.

Bestemmelserne i kapitel 2 for landbrugsprodukter finder tilsvarende anvendelse på landbrugselementet.

2. For de varer, der er opført i bilag II, og som har oprindelse i Fællesskabet, kan Den Palæstinensiske Myndighed i aftalens løbetid opretholde toldsatser ved indførsel og foranstaltninger med tilsvarende virkning, der ikke overstiger dem, der er var gældende pr. 1. juli 1996.

3. Det Blandede Udvalg, der er nedsat ved artikel 63, kan træffe afgørelse om yderligere indrømmelser, som parterne indrømmer hinanden på et gensidigt grundlag.

Artikel 8

1. Gældende told og foranstaltninger med tilsvarende virkning ved indførsel i Vestbredden og Gaza-striben af varer med oprindelse i Fællesskabet, bortset fra de i bilag II og III opførte, afskaffes ved aftalens ikrafttræden.

2. Fra aftalens ikrafttræden kan Den Palæstinensiske Myndighed opkræve en finanstold på højst 25 % af værdien for varer med oprindelse i Fællesskabet, som er opført i bilag III, og som indføres i Vestbredden og Gaza-striben. Denne told afskaffes gradvis efter følgende tidsplan:

Et år efter denne aftales ikrafttræden nedsættes hver toldsats til 90 % af grundsatsen.

To år efter denne aftales ikrafttræden nedsættes hver toldsats til 80 % af grundsatsen.

Tre år efter denne aftales ikrafttræden nedsættes hver toldsats til 70 % af grundsatsen.

Fire år efter denne aftales ikrafttræden nedsættes hver toldsats til 60 % af grundsatsen.

Fem år efter denne aftales ikrafttræden afskaffes de resterende toldsatser.

3. I tilfælde af alvorlige vanskeligheder for en given vare kan Det Blandede Udvalg efter fælles overenskomst tage den i stk. 2 omhandlede tidsplan op til fornyet overvejelse, idet den ikke kan suspenderes ud over den maksimale overgangsperiode på fem år. Hvis Det Blandede Udvalg ikke inden 30 dage efter Den Palæstinensiske Myndigheds anmodning har truffet afgørelse om at tage tidsplanen op til fornyet overvejelse, kan Den Palæstinensiske Myndighed suspendere tidsplanen midlertidigt i en periode på højst et år.

4. Hvis toldsatsen nedsættes erga omnes, træder den nedsatte sats i stedet for grundsatsen som omhandlet i stk. 2 fra tidspunktet for nedsættelsen.

5. Den Palæstinensiske Myndighed underretter Fællesskabet om sine grundlæggende toldsatser og afgifter.

Artikel 9

Bestemmelserne om afskaffelse af told ved indførsel finder også anvendelse på finanstold.

Artikel 10

1. Uanset artikel 5 og 8 kan Den Palæstinensiske Myndighed træffe ekstraordinære foranstaltninger af begrænset varighed for at indføre, forhøje eller genindføre told.

2. Sådanne foranstaltninger må alene finde anvendelse på industrier i deres vorden og sektorer, der undergår omstrukturering, eller som er udsat for alvorlige vanskeligheder, særlig når disse vanskeligheder forvolder alvorlige sociale problemer.

3. Den told ved indførsel på Vestbredden og i Gazastriben af varer med oprindelse i Fællesskabet, der indføres ved sådanne ekstraordinære foranstaltninger, må højst udgøre 25 % af værdien, og der skal opretholdes en præferencemargen for varer med oprindelse i Fællesskabet. Den samlede værdi af indførslen af varer, der er omfattet af sådanne foranstaltninger, må højst udgøre 15 % af den samlede indførsel af industrivarer med oprindelse i Fællesskabet i det sidste år, for hvilket der foreligger statistikker.

4. Foranstaltningerne må højst anvendes i fem år, medmindre Det Blandede Udvalg tillader en længere periode.

5. Den Palæstinensiske Myndighed underretter Det Blandede Udvalg om alle ekstraordinære foranstaltninger, som den agter at træffe, og der afholdes på Fællesskabets anmodning konsultationer om foranstaltningerne og sektorerne, før de gennemføres. Når Den Palæstinensiske Myndighed træffer sådanne foranstaltninger, skal den forelægge Det Blandede Udvalg en tidsplan for afskaffelsen af den told, der indføres i medfør af denne artikel. Tidsplanerne skal fastsætte en gradvis afvikling i lige store årlige rater, begyndende senest ved udgangen af det andet år efter deres indførelse. Det Blandede Udvalg kan træffe afgørelse om en anden tidsplan.







KAPITEL 2

▼M3

LANDBRUGSPRODUKTER, FORARBEJDEDE LANDBRUGSPRODUKTER OG FISK OG FISKEVARER

▼B

Artikel 11

▼M3

Bestemmelserne i dette kapitel finder anvendelse på de varer med oprindelse i Den Europæiske Union og i Vestbredden og Gaza-striben, der er anført i kapitel 1-24 i den kombinerede nomenklatur (KN) og i Den Palæstinensiske Myndigheds toldtarif, og de varer, der er anført i stk. 1, nr. ii), i bilag 1 til GATT's landbrugsaftale, undtagen kemisk ren laktose henhørende under KN-kode 1702 11 00 og glukose og glukosesirup med et glukoseindhold i tørstoffet på 99 vægtprocent eller derover henhørende under KN-kode ex 1702 30 50 og ex 1701 30 90 , for hvilke der allerede er indrømmet toldfri adgang til markedet i henhold til kapitel 1.

▼B

Artikel 12

▼M3

Den Europæiske Union og Den Palæstinensiske Myndighed gennemfører gradvis en større liberalisering af deres samhandel med landbrugsprodukter, forarbejdede landbrugsprodukter og fisk og fiskevarer af betydning for begge parter.

▼B

Artikel 13

▼M3

1. Landbrugsprodukter, forarbejdede landbrugsprodukter og fisk og fiskevarer med oprindelse på Vestbredden og Gaza-striben, der er anført i protokol nr. 1 om indførsel i Den Europæiske Union, er omfattet af ordningerne i denne protokol.

2. Landbrugsprodukter, forarbejdede landbrugsprodukter og fisk og fiskevarer med oprindelse i Den Europæiske Union, der er anført i protokol nr. 2 om indførsel på Vestbredden og i Gaza-striben, er omfattet af ordningerne i denne protokol.

▼B

Artikel 14

1. Fra den 1. januar 1999 undersøger Fællesskabet og Den Palæstinensiske Myndighed situationen med henblik på at bestemme, hvilke foranstaltninger Fællesskabet og Den Palæstinensiske Myndighed skal anvende fra den 1. januar 2000 i overensstemmelse med det i artikel 12 fastsatte mål.

2. Med forbehold af stk. 1 og under hensyntagen til omfanget af handelen med landbrugsprodukter mellem parterne samt disse produkters særlige følsomhed, gennemgår Fællesskabet og Den Palæstinensiske Myndighed i Det Blandede Udvalg for hvert enkelt produkt, regulært og på basis af gensidighed, muligheden for at give hinanden yderligere indrømmelser.







KAPITEL 3

FÆLLES BESTEMMELSER

Artikel 15

1. Der indføres ingen nye kvantitative restriktioner ved indførsel eller foranstaltninger med tilsvarende virkning i samhandelen mellem Fællesskabet og Vestbredden og Gaza-striben.

2. Kvantitative restriktioner ved indførsel og foranstaltninger med tilsvarende virkning i samhandelen mellem Fællesskabet og Vestbredden og Gaza-striben afskaffes fra denne aftales ikrafttræden.

3. Fællesskabet og Den Palæstinensiske Myndighed anvender hverken told eller afgifter med tilsvarende virkning eller kvantitative restriktioner eller foranstaltninger med tilsvarende virkning i deres indbyrdes udførsel.

Artikel 16

1. Varer med oprindelse på Vestbredden og i Gazastriben er ved indførsel i Fællesskabet ikke omfattet af en gunstigere ordning end den, medlemsstaterne anvender indbyrdes.

2. Anvendelsen af denne aftales bestemmelser berører ikke Rådets forordning (EØF) nr. 1911/91 af 26. juni 1991 om anvendelse af fællesskabsretten på De Kanariske Øer.

Artikel 17

1. I tilfælde af, at en part som led i gennemførelsen af sin landbrugspolitik eller som følge af ændring af gældende regler eller i tilfælde af ændring eller udvidelse af bestemmelserne vedrørende gennemførelsen af landbrugspolitikken indfører specifikke regler, kan den pågældende part ændre de ordninger, der følger af aftalen, for de varer, der er genstand for disse regler eller ændringer.

2. I sådanne tilfælde underretter den pågældende part Det Blandede Udvalg derom. På anmodning af den anden part tager Det Blandede Udvalg behørigt hensyn til den anden parts interesser.

3. Hvis Fællesskabet eller Den Palæstinensiske Myndighed ved anvendelse af stk. 1 ændrer arrangementer, der er indgået ved denne aftale, vedrørende landbrugsprodukter, indrømmer de ved indførsel i den anden part en fordel svarende til den, der er fastsat ved denne aftale.

4. Anvendelsen af denne artikel kan gøres til genstand for konsultationer i Det Blandede Udvalg.

Artikel 18

1. Parterne afstår fra enhver foranstaltning eller praksis af intern fiskal art, der direkte eller indirekte bevirker en forskelsbehandling mellem varer fra den ene part og lignende varer med oprindelse på den anden parts område.

2. Til varer, der udføres til en af parternes område, må der ikke ydes nogen intern afgiftsgodtgørelse, der er højere end den afgift, der direkte eller indirekte er pålagt dem.

Artikel 19

1. Denne aftale er ikke til hinder for opretholdelsen eller oprettelsen af toldunioner, frihandelsområder eller grænsetrafikordninger, såfremt disse ikke medfører ændring af den samhandelsordning, der er fastlagt ved denne aftale.

2. Der finder konsultationer sted mellem parterne i Det Blandede Udvalg om aftaler om oprettelse af sådanne toldunioner eller frihandelsområder og om fornødent om andre vigtige spørgsmål vedrørende deres respektive handelspolitik over for tredjelande. Særlig i tilfælde af, at et tredjeland tiltræder Den Europæiske Union, skal der afholdes sådanne konsultationer for at sikre, at der tages hensyn til parternes gensidige interesser.

Artikel 20

Hvis en af parterne mener, at der i samhandelen med den anden part finder dumping sted som omhandlet i artikel VI i GATT, kan den træffe passende foranstaltninger over for denne praksis i overensstemmelse med aftalen om anvendelse af artikel VI i GATT med dertil knyttet intern lovgivning, på de betingelser og ifølge de procedurer, der er fastsat i artikel 23 i denne aftale.

Artikel 21

Når en vare indføres i så store mængder og på sådanne vilkår, at der forvoldes eller opstår trussel om:

— væsentlig skade for indenlandske producenter af samme eller direkte konkurrerende varer på en af parternes område, eller

— alvorlige forstyrrelser inden for en sektor i økonomien, eller

— vanskeligheder, der kan give sig udtryk i en alvorlig ændring af den økonomiske situation i en region

kan den berørte part træffe passende foranstaltninger på de betingelser og ifølge de procedurer, der er fastsat i artikel 23.

Artikel 22

Hvis overholdelse af bestemmelserne i artikel 15, stk. 3, fører til

i) genudførsel til et tredjeland, over for hvilket den eksporterende part for den pågældende vare opretholder kvantitative eksportrestriktioner, udførselstold eller foranstaltninger eller afgifter med tilsvarende virkning, eller

ii) alvorlig knaphed eller trussel om alvorlig knaphed på en vare af væsentlig betydning for den eksporterende part

og hvis ovennævnte situation giver eller kan give anledning til større vanskeligheder for den eksporterende part, kan denne træffe passende foranstaltninger på de betingelser og ifølge de procedurer, der er fastsat i artikel 23. Foranstaltningerne må ikke være diskriminerende og skal afskaffes, når betingelserne for deres opretholdelse ikke længere er til stede.

Artikel 23

1. Hvis Fællesskabet eller Den Palæstinensiske Myndighed undergiver indførslen af varer, der vil kunne medføre de vanskeligheder, der henvises til i artikel 21, en administrativ procedure med henblik på hurtigt at skaffe oplysninger om udviklingen i handelsstrømmene, underrettes den anden part herom.

2. I de tilfælde, der omhandles i artikel 20, 21 og 22, giver den pågældende part, før den træffer de foranstaltninger, der er fastsat heri, eller hurtigst muligt i de tilfælde, der omfattes af stk. 3, litra d), Det Blandede Udvalg alle relevante oplysninger, der er nødvendige for en grundig undersøgelse af situationen med henblik på at nå en løsning, der er acceptabel for begge parter.

Foranstaltninger, der medfører færrest forstyrrelser i aftalens funktion, skal foretrækkes.

Beskyttelsesforanstaltningerne skal straks meddeles Det Blandede Udvalg og er dér genstand for periodiske drøftelser, navnlig med henblik på deres afskaffelse, så snart omstændighederne tillader det.

3. For anvendelsen af stk. 2 gælder følgende bestemmelser:

a) Med hensyn til artikel 20 underrettes den eksporterende part om dumpingsagen, så snart den importerende parts myndigheder har indledt en undersøgelse. Hvis den pågældende dumpingpraksis ikke bringes til ophør, jf. artikel VI i GATT, eller der ikke inden 30 dage efter underretningen om sagen er fundet nogen anden tilfredsstillende løsning, kan den importerende part træffe passende foranstaltninger.

b) Med hensyn til artikel 21 henvises vanskeligheder, som opstår i den situation, der er omhandlet i nævnte artikel, til undersøgelse i Det Blandede Udvalg, der kan træffe enhver formålstjenlig beslutning for at bringe dem til ophør. Har Det Blandede Udvalg eller den eksporterende part ikke inden 30 dage efter meddelelsen truffet nogen beslutning, der bringer vanskelighederne til ophør, eller er der ikke fundet nogen anden tilfredsstillende løsning efter sagens henvisning, kan den importerende part træffe passende foranstaltninger til at afhjælpe problemet. Sådanne foranstaltninger må ikke gå ud over, hvad der er nødvendigt til at afhjælpe de vanskeligheder, der er opstået.

c) Med hensyn til artikel 22 henvises vanskeligheder, som opstår i den situation, der er omhandlet i denne artikel, til undersøgelse i Det Blandede Udvalg. Det Blandede Udvalg træffer enhver formålstjenlig beslutning for at bringe vanskelighederne til ophør. Har det ikke inden 30 dage efter sagens henvisning truffet en sådan beslutning, kan den eksporterende part anvende passende foranstaltninger på eksporten af den pågældende vare.

d) Når ekstraordinære omstændigheder, der nødvendig gør et øjeblikkeligt indgreb, udelukker forudgående underretning eller undersøgelse, kan den berørte part i de situationer, der er omhandlet i artikel 20, 21 og 22, straks indføre sådanne forebyggende foranstaltninger, som er strengt nødvendige for at afhjælpe situationen, og underretter straks den anden part herom.

▼M3

Artikel 23a

Midlertidig tilbagetrækning af præferencer

1. Parterne er enige om, at administrativt samarbejde og administrativ bistand er af afgørende betydning for gennemførelse af og kontrol med den præferencebehandling, der indrømmes i henhold til denne aftale, og understreger, at de er fast besluttet på at bekæmpe uregelmæssigheder og svig i toldanliggender og dermed beslægtede anliggender.

2. Har en part på grundlag af objektive oplysninger konstateret, at der er tale om manglende administrativt samarbejde eller manglende administrativ bistand og/eller uregelmæssigheder eller svig i forbindelse med denne aftale, kan den pågældende part i henhold til denne artikel midlertidigt suspendere den relevante præferencebehandling af den eller de pågældende varer.

3. I dette bilag forstås ved manglende administrativt samarbejde og manglende administrativ bistand bl.a.:

a) gentagen misligholdelse af forpligtelsen til at kontrollere varens eller varernes oprindelsesstatus

b) gentagne afslag eller unødige forsinkelser med hensyn til at foretage efterfølgende kontrol af oprindelsesbeviset og/eller meddele resultaterne heraf

c) gentagne afslag på eller unødig forsinkelse af tilladelse til at foretage kontrolbesøg med det formål at kontrollere, om dokumenter eller oplysninger, der har betydning for at indrømme den pågældende præferencebehandling, er ægte og korrekte.

4. I denne artikels forstand kan der bl.a. være tale om konstatering af uregelmæssigheder eller svig, hvis der sker en hurtig og ikke tilstrækkeligt begrundet stigning i vareimporten til et niveau, der overskrider den anden parts sædvanlige produktions- og eksportkapacitet, og der foreligger objektive oplysninger om uregelmæssigheder eller svig.

5. Anvendelse af midlertidig suspension af præferencebehandlingen sker på følgende betingelser:

a) Den part, der på grundlag af objektive oplysninger har konstateret, at der er tale om manglende administrativt samarbejde eller manglende administrativ bistand og/eller uregelmæssigheder eller svig, giver hurtigst muligt Det Blandede Udvalg meddelelse om dets konstatering sammen med de objektive oplysninger og indleder på grundlag af alle relevante oplysninger og objektive konstateringer konsultationer i Det Blandede Udvalg med henblik på at nå frem til en løsning, der er acceptabel for begge parter.

b) Har parterne indledt konsultationer i Det Blandede Udvalg, og er de ikke nået frem til en acceptabel løsning senest tre måneder efter meddelelsen, kan den berørte part midlertidigt suspendere den relevante præferencebehandling af den eller de pågældende varer. En midlertidig suspension meddeles hurtigst muligt Det Blandede Udvalg.

c) Midlertidige suspensioner i henhold til denne artikel må ikke gå ud over, hvad der er nødvendigt for at beskytte den berørte parts finansielle interesser. De må ikke overstige seks måneder, men kan forlænges, hvis der på suspensionens udløbstidspunkt ikke er sket ændringer i de omstændigheder, der gav anledning til suspensionen i første omgang. De er genstand for konsultationer med regelmæssige mellemrum i Det Blandede Udvalg, navnlig med henblik på at bringe dem til ophør, så snart de omstændigheder, der gav anledning til deres anvendelse, ikke længere er til stede.

Hver part skal efter egne interne procedurer, for Den Europæiske Unions vedkommende i Den Europæiske Unions Tidende, offentliggøre meddelelser til importører om: meddelelser som omhandlet i stk. 5, litra a), beslutninger som omhandlet i stk. 5, litra b), og forlængelser eller ophør som omhandlet i stk. 5, litra c).

▼B

Artikel 24

Intet i denne aftale er til hinder for sådanne forbud eller restriktioner vedrørende indførsel, udførsel eller transit, som er begrundet i hensynet til den offentlige sædelighed, den offentlige orden, den offentlige sikkerhed, beskyttelse af menneskers og dyrs liv og sundhed, beskyttelse af planter, beskyttelse af nationale skatte af kunstnerisk, historisk eller arkæologisk værdi, eller beskyttelse af intellektuel, industriel og kommerciel ejendomsret, eller bestemmelser vedrørende guld og sølv. Disse forbud eller restriktioner må dog hverken udgøre et middel til vilkårlig forskelsbehandling eller en skjult begrænsning af samhandelen mellem parterne.

Artikel 25

Begrebet »varer med oprindelsesstatus« med henblik på anvendelsen af dette afsnit og metoderne for administrativt samarbejde i forbindelse hermed er defineret i protokol nr. 3. Det Blandede Udvalg kan beslutte at foretage de nødvendige tilpasninger af denne protokol med sigte på gennemførelsen af oprindelseskumulation som vedtaget på Barcelona-konferencen.

Artikel 26

Den kombinerede nomenklatur anvendes til tarifering af varer i samhandelen mellem parterne.







AFSNIT II

BETALINGER, KAPITAL, KONKURRENCEREGLER, INTELLEKTUEL EJENDOMSRET OG OFFENTLIGE INDKØB







KAPITEL 1

LØBENDE BETALINGER OG KAPITALBEVÆGELSER

Artikel 27

Parterne forpligter sig til at sikre, at løbende betalinger i forbindelse med løbende transaktioner kan foretages frit uden restriktioner, jf. dog artikel 29.

Artikel 28

1. Hvad angår transaktioner på betalingsbalancens kapitalposter, forpligter parterne sig til at afstå fra restriktioner for kapitalbevægelser i forbindelse med direkte investeringer i Vestbredden og Gaza-striben i selskaber stiftet i overensstemmelse med gældende lovgivning, og for likvidering og hjemtagelse af afkast af sådanne investeringer eller overskud deraf.

2. Parterne konsulterer hinanden med sigte på at lette kapitalbevægelserne mellem Fællesskabet og Vestbredden og Gaza-striben.

Artikel 29

Såfremt en eller flere af Fællesskabets medlemsstater eller Den Palæstinensiske Myndighed har alvorlige betalingsbalancevanskeligheder, eller der er alvorlig trussel herom, kan henholdsvis Fællesskabet eller Den Palæstinensiske Myndighed i overensstemmelse med de betingelser, der er fastlagt i henhold til GATT og artikel VIII og XIV i Den Internationale Valutafonds statut, indføre restriktioner vedrørende de løbende transaktioner, som skal være af begrænset varighed, og som ikke må gå ud over, hvad der er strengt nødvendigt til at rette op på betalingsbalancesituationen. Fællesskabet eller Den Palæstinensiske Myndighed, afhængigt at tilfældet, underretter straks den anden part herom og forelægger snarest muligt en tidsplan for afskaffelsen af de pågældende foranstaltninger.







KAPITEL 2

KONKURRENCEREGLER, INTELLEKTUEL EJENDOMSRET OG OFFENTLIGE INDKØB

Artikel 30

1. Følgende er uforeneligt med denne aftalens rette funktion, i det omfang det kan påvirke samhandelen mellem Fællesskabet og Den Palæstinensiske Myndighed:

i) alle aftaler mellem virksomheder, alle vedtagelser inden for sammenslutninger af virksomheder og alle former for samordnet praksis, som har til formål eller til følge at hindre, begrænse eller fordreje konkurrencen

ii) en eller flere virksomheders misbrug af en dominerende stilling på hele Fællesskabets område eller på Vestbredden og Gaza-stribens område eller en væsentlig del heraf

iii) al offentlig støtte, som fordrejer eller truer med at fordreje konkurrencevilkårene ved at begunstige visse virksomheder eller visse produktioner.

2. Parterne vurderer om fornødent enhver praksis, der er i strid med denne artikel, på grundlag af kriterier, der følger af anvendelsen af Fællesskabets konkurrenceregler.

3. Det Blandede Udvalg vedtager inden den 31. december 2001 de nødvendige regler for gennemførelsen af stk. 1 og 2.

Indtil disse regler er vedtaget, anvendes bestemmelserne i aftalen om subsidier og udligningsforanstaltninger som regler for gennemførelsen af stk. 1, nr. iii), og de relevante dele af stk. 2.

4. Hvad angår gennemførelsen af stk. 1, nr. iii), anerkender parterne, at Den Palæstinensiske Myndighed i perioden indtil den 31. december 2001 måtte ønske at yde offentlig støtte til virksomheder som et middel til at løse sine specifikke udviklingsproblemer.

5. Hver af parterne sikrer gennemsigtighed på området offentlig støtte, bl.a. ved årligt at meddele den anden part det samlede beløb af den ydede støtte og fordelingen heraf og ved på anmodning at stille oplysninger om støtteordninger til rådighed. På anmodning af en af parterne stiller den anden part oplysninger til rådighed om særlige enkelttilfælde af offentlig støtte til rådighed.

6. Hvad angår de varer, der er omhandlet i afsnit I, kapitel 2:

— finder stk. 1, nr. iii), ikke anvendelse

— vurderes enhver praksis, der er i strid med stk. 1, nr. i), på basis af de kriterier, der er fastlagt af Fællesskabet på basis af artikel 42 og 43 i traktaten om oprettelse af Det Europæiske Fællesskab, særlig dem, der er fastlagt ved Rådets forordning nr. 26/ 1962.

7. Hvis Fællesskabet eller Den Palæstinensiske Myndighed finder, at en særlig praksis er uforenelig med denne artikels stk. 1 og

— ikke kan behandles på passende måde på grundlag af de gennemførelsesregler, der er nævnt i stk. 3, eller

— hvis sådanne regler ikke findes, og en sådan praksis skader eller truer med at skade den anden parts interesser i alvorlig grad eller påfører det indenlandske erhvervsliv, herunder servicesektoren, væsentlig skade

kan henholdsvis Fællesskabet eller Den Palæstinensiske Myndighed træffe passende foranstaltninger efter konsultation i Det Blandede Udvalg eller 30 arbejdsdage efter, at sagen er henvist til nævnte udvalg med henblik på konsultation.

Hvad angår praksis, som er uforenelig med stk. 1, nr. iii), må der, hvor GATT finder anvendelse herpå, kun træffes sådanne foranstaltninger i overensstemmelse med de procedurer og på de betingelser, der er fastlagt i GATT eller alle andre relevante instrumenter, der er forhandlet inden for GATT, og som finder anvendelse mellem parterne.

8. Uanset hvilke andre bestemmelser der måtte blive vedtaget i overensstemmelse med stk. 3, udveksler parterne oplysninger under hensyntagen til de begrænsninger, som embeds- og forretningshemmeligheden kræver.

Artikel 31

Medlemsstaterne og Den Palæstinensiske Myndighed tilpasser gradvis, uden at dette berører deres eventuelle forpligtelser under GATT, eventuelle statslige handelsmonopoler, således at der den 31. december 2001 ikke består nogen forskelsbehandling af statsborgere i medlemsstaterne og det palæstinensiske folk på Vestbredden og i Gaza-striben med hensyn til forsynings- og afsætningsvilkår. Det Blandede Udvalg underrettes om sådanne foranstaltninger, der vedtages til virkeliggørelse af dette mål.

Artikel 32

Hvad angår offentlige virksomheder og virksomheder, som der er indrømmet særlige eller eksklusive rettigheder, drager Det Blandede Udvalg omsorg for, at der fra den 31. december 2001 ikke vedtages eller opretholdes nogen foranstaltninger, der kan forstyrre samhandelen mellem Fællesskabet og Den Palæstinensiske Myndighed i et omfang, der virker til skade for parternes interesser. Denne bestemmelse er ikke til hinder for, at disse virksomheder de jure eller de facto kan udføre de opgaver, der er blevet dem tildelt.

Artikel 33

1. Parterne sikrer en tidssvarende og effektiv beskyttelse af intellektuelle, industrielle og kommercielle ejendomsrettigheder i overensstemmelse med de højeste internationale standarder, herunder effektive midler til at gøre sådanne rettigheder gældende.

2. Parterne gennemgår med regelmæssige mellemrum gennemførelsen af denne artikel. I tilfælde af vanskeligheder på området intellektuel, industriel og kommerciel ejendomsret, som påvirker samhandelen, finder der hastekonsultationer sted i Det Blandede Udvalg efter anmodning fra en af parterne, for at der kan opnås gensidigt tilfredsstillende løsninger.

Artikel 34

1. Parterne er enige om det mål, at der skal ske en gensidig og gradvis liberalisering af aftaler om offentlige indkøb.

2. Det Blandede Udvalg træffer de nødvendige foranstaltninger til gennemførelse af stk. 1.







AFSNIT III

ØKONOMISK SAMARBEJDE OG SOCIAL UDVIKLING

Artikel 35

Mål

1. Parterne forpligter sig til at styrke deres økonomiske samarbejde til deres fælles fordel i overensstemmelse med denne aftales overordnede mål.

2. Formålet med samarbejdet er at støtte Den Palæstinensiske Myndigheds egne bestræbelser på at opnå en bæredygtig økonomisk og social udvikling.

Artikel 36

Anvendelsesområde

1. Samarbejdet rettes i første række mod sektorer, som lider under interne vanskeligheder eller berøres af den generelle proces for liberalisering af økonomien på Vestbredden og i Gaza-striben, særlig liberaliseringen af handelen mellem Vestbredden og Gaza-striben og Fællesskabet.

2. Desuden fokuserer samarbejdet på områder, hvor der kan opnås en tilnærmelse mellem Fællesskabets og Vestbreddens og Gaza-stribens økonomier, særlig sådanne områder, hvor der kan skabes en bæredygtig vækst og beskæftigelse.

3. Samarbejdet skal bidrage til gennemførelse af foranstaltninger, der udformes med sigte på at udvikle samarbejdet inden for regionen.

4. Det tages hensyn til miljøbevarelsen og den økologiske balance ved gennemførelsen af det økonomiske samarbejde på de forskellige relevante områder.

5. Parterne kan vedtage at udvide det økonomiske samarbejde til andre sektorer, der ikke er omfattet af bestemmelserne i dette afsnit.

Artikel 37

Midler og retningslinjer

Det økonomiske samarbejde gennemføres navnlig ved hjælp af:

a) en regelmæssig økonomisk dialog mellem parterne, som omfatter alle områder inden for den makroøkonomiske politik, særlig budgetpolitikken, betalingsbalancepolitikken og den monetære politik

b) regelmæssig udveksling af information og tanker om alle samarbejdssektorer, herunder møde mellem embedsmænd og eksperter

c) overførsel af rådgivning, fagkundskab og uddannelse

d) gennemførelse af fælles projekter som f.eks. seminarer og workshopper

e) faglig, administrativ og forskriftsmæssig bistand

f) tilskyndelse til oprettelse af joint ventures

g) udbredelse af information om samarbejdet.

Artikel 38

Industrisamarbejde

Hovedformålet er:

— at støtte Den Palæstinensiske Myndighed i dens bestræbelser for at modernisere og diversificere industrien og særlig for at skabe et gunstigt klima for udvikling af den private sektor og industrien

— at fremme et samarbejde mellem parternes økonomiske beslutningstagere

— at fremme et samarbejde om industripolitik, konkurrenceevne i en åben økonomi og modernisering og udvikling af industrien

— at støtte politikken for diversificering af produktion og eksport og udenlandske afsætningsmuligheder

— at fremme forskning og udvikling, innovation og teknologioverførsel i det omfang, det kommer industrien til gode

— at udvikle og forbedre de menneskelige ressourcer, som industrien har behov for

— at skabe lettere adgang til venturekapitalfinansieringsfaciliteter til fordel for den palæstinensiske industri.

Artikel 39

Investeringsfremme og investeringer

Målet med samarbejdet er at skabe et gunstigt og stabilt klima for investeringer i Vestbredden og Gaza-striben.

Samarbejdet tager form af fremme af investeringerne. Dette vil befordre en udvikling af:

— harmoniserede og forenklede administrative procedurer

— saminvesteringsordninger, særlig til fordel for begge parters små og mellemstore virksomheder (SMV)

— informationskanaler og midler til at indkredse investeringsmuligheder

— et klima, der kan befordre investeringerne i Vestbredden og Gaza-striben.

Samarbejdet kan også omfatte udformning og gennemførelse af projekter for anskaffelse og anvendelse af basisteknologier, anvendelse af standarder, udvikling af de menneskelige ressourcer (f.eks. inden for teknologi og ledelse) og jobskabelse.

Artikel 40

Standardisering og overensstemmelsesvurdering

Målet med samarbejdet er at mindske forskellene med hensyn til standarder og certificering.

I praksis tager samarbejdet form af:

— fremme af anvendelsen af Fællesskabets tekniske forskrifter og europæiske standarder og overensstemmelsesvurderingsprocedurer

— højnelse af niveauet for palæstinensiske certificeringsog akkrediteringsorganers overensstemmelsesvurdering

— drøftelse af fælles anerkendelsesordninger, om fornødent

— samarbejde på området kvalitetsstyring

— udvikling af strukturer for beskyttelse af intellektuel, individuel og kommerciel ejendomsret, for standardisering og fastsættelse af kvalitetsstandarder.

Artikel 41

Tilnærmelse af lovgivning

Målet med samarbejdet er at tilnærme Det Palæstinensiske Råds lovgivning til Fællesskabets på de områder, der er omfattet af aftalen.

Artikel 42

Små og mellemstore virksomheder

Målet med samarbejdet er at skabe et klima, der kan befordre udviklingen af SMV på lokale markeder og eksportmarkeder, bl.a. ved:

— fremme af kontakter mellem virksomheder, særlig via Fællesskabets netværker og instrumenter for fremme af industrisamarbejde og partnerskaber

— lettere adgang til investeringsfinansiering

— information og hjælpetjenester

— udvikling af de menneskelige ressourcer med sigte på at stimulere innovation og iværksættelse af projekter og forretningsforetagender.

Artikel 43

Finansielle tjenesteydelser

Målet med samarbejdet er at forbedre og udvikle de finansielle tjenesteydelser.

Det tager form af:

— ansporing til at styrke og omstrukturere den palæstinensiske finansielle sektor

— forbedring af de palæstinensiske regnskabs-, tilsyns- og reguleringssystemer inden for bank- og forsikringsvæsen og andre dele af den finansielle sektor.

Artikel 44

Landbrug og fiskeri

Målet med samarbejdet under denne overskrift er i hovedsagen at modernisere og om fornødent omstrukturere landbruget og fiskeriet.

Dette omfatter modernisering af infrastrukturer og udstyr, udvikling af emballerings-, oplagrings- og markedsføringsteknikker og forbedring af afsætningskanaler.

Indsatsen rettes mere specielt mod:

— udvikling af stabile markeder

— støtte af den politik, der føres med henblik på at diversificere produktionen og eksporten og udenlandske afsætningsmuligheder

— nedbringelse af fødevareafhængigheden

— fremme af miljøvenligt landbrug og fiskeri, under særlig hensyntagen til behovet for bevarelse og en rationel forvaltning af fiskeriet

— nærmere forbindelser på et frivilligt grundlag mellem erhvervsgrupper og organisationer, der repræsenterer handel og erhverv

— faglig bistand og erhvervsuddannelse

— harmonisering af sundheds- og plantesundhedsstandarder

— integreret udvikling af landdistrikter, herunder forbedring af basisfaciliteterne og udvikling af dertil knyttet økonomisk virksomhed, og

— samarbejde mellem landregioner, udveksling af erfaringer og knowhow om udvikling af landdistrikter.

Artikel 45

Social udvikling

Parterne erkender betydningen af social udvikling, som bør forløbe side om side med enhver økonomisk udvikling. De lægger særlig vægt på respekten for de grundlæggende sociale rettigheder.

Parterne prioriterer foranstaltninger, der sigter mod:

— fremme af kvinders ligestilling og en afbalanceret deltagelse i beslutningsprocessen på det økonomiske og sociale område, navnlig gennem uddannelse og medierne

— udvikling af familieplanlægning og beskyttelse af mødre og børn

— forbedring af det sociale beskyttelsessystem

— forbedring af sundhedsydelserne

— forbedring af levevilkårene i tæt befolkede områder i ugunstigt stillede regioner

— fremme af respekten for menneskerettighederne og demokratiet, bl.a. gennem en samfunds-erhvervsdialog.

Artikel 46

Transport

Målet med samarbejdet er:

— at støtte omstrukturering og modernisering af veje, havne og lufthavne

— at forbedre personbefordrings- og godstransportydelserne på bilateralt og regionalt plan og

— at fastlægge og håndhæve driftsstandarder svarende til dem, der gælder i Fællesskabet.

De prioriterede områder for samarbejdet er:

— vejtransport, herunder en gradvis lempelse af transitkravene

— forvaltning af jernbaner, havne og lufthavne, herunder navigationssystemer og samarbejde mellem de relevante nationale organer

— modernisering af vej-, jernbane-, havne- og lufthavnsinfrastruktur på større ruter af fælles interesse

— transeuropæiske forbindelser og ruter af regional interesse, og

— opgradering af det tekniske udstyr for at bringe det på linje med fællesskabsstandarder for vej-/jernbanetransport, containertrafik og omladning.

Artikel 47

Informationsinfrastruktur og telekommunikation

Samarbejdet rettes mod at stimulere den økonomiske og sociale udvikling og mod at udvikle et informationssamfund.

De prioriterede områder for samarbejdet er:

— at lette samarbejdet inden for telekommunikationspolitik, udvikling af net og infrastrukturer til et informationssamfund

— at opbygge en dialog om emner vedrørende informationssamfundet og at fremme informationsudveksling og tilrettelæggelse af seminarer og konferencer på området

— at fremme gennemførelsen af fælles projekter, der sigter mod indførelse af nye teletjenester og applikationer med tilknytning til informationssamfundet

— at muliggøre informationsudveksling om standardisering, overensstemmelsesprøvning og certificering inden for informations- og kommunikationsteknologi

— net- og telematiktjenesters sammenkobling og interoperabilitet.

Artikel 48

Energi

Målet med samarbejdet om energi er at hjælpe Vestbredden og Gaza-striben til at erhverve den teknologi og infrastruktur, som er nødvendig for deres udvikling, særlig med sigte på at lette forbindelserne mellem deres økonomi og Fællesskabets.

De prioriterede områder for samarbejdet er:

— fremme af anvendelse af vedvarende energikilder

— fremme af energibesparelser og energieffektivitet

— støtte til tiltag til at lette forsendelse af gas, olie og elektricitet samt anvendt forskning i databanknet i de økonomiske og sociale sektorer særlig til at sammenkoble EF-operatører og palæstinensiske operatører og

— støtte til modernisering og udvikling af energinet og deres sammenkobling med fællesskabsnet.

Artikel 49

Videnskabeligt og teknologisk samarbejde

Parterne bestræber sig på at fremme samarbejdet om videnskabelig og teknologisk udvikling.

Målet med samarbejdet er:

a) at anspore til etablering af permanente forbindelser mellem parternes forskersamfund, navnlig ved: — at give palæstinensiske institutioner adgang til Fællesskabets forsknings- og teknologiprogrammer i overensstemmelse med Fællesskabets regler for ikke-fællesskabslandes deltagelse i sådanne programmer — palæstinensisk deltagelse i net for decentralt samarbejde — fremme af samvirke inden for erhvervsuddannelse og forskning

b) at forbedre den palæstinensiske forskningskapacitet

c) at stimulere den teknologiske innovation og overførsel af ny teknologi og knowhow

d) at tilskynde til alle aktiviteter, der sigter på at skabe synergi på regionalt plan.

Artikel 50

Miljø

Målet med samarbejdet er at modvirke en forringelse af miljøet, at kontrollere forurening, at beskytte menneskers sundhed og at sikre en rationel udnyttelse af naturressourcerne med henblik på en bæredygtig udvikling.

Samarbejdet rettes i første række mod anliggender vedrørende ørkendannelse, forvaltning af vandressourcerne, forsaltning, landbrugets indvirkning på jord- og vandkvaliteten, egnet energiudnyttelse, virkningerne af industriudvikling i almindelighed og sikkerhed ved industrianlæg i særdeleshed, forvaltning af affald, integreret forvaltning af følsomme områder, havvandskvalitet og kontrol med og forebyggelse af havforurening og miljøuddannelse og -bevidstgørelse.

Samarbejdet befordres ved hjælp af avancerede miljøforvaltningsredskaber, miljøovervågningsmetoder og tilsyn, herunder anvendelse af miljøinformationssystemer (EIS) og vurdering af virkninger på miljøet (VVM).

Artikel 51

Turisme

Samarbejdet rettes i første række mod:

— at fremme investeringerne i turisme

— at forbedre turistindustriens viden og at sikre større indbyrdes sammenhæng mellem politikker, der påvirker turismen

— at fremme en god sæsonmæssig spredning af turismen

— at fremme et samarbejde mellem regioner og byer i nabolande

— at fremhæve kulturarvens betydning for turismen

— at gøre turismen mere konkurrencedygtig gennem støtte til øget fagkundskab, der kan sikre en afbalanceret og bæredygtig udvikling af turismen.

Artikel 52

Toldsamarbejde

Formålet med toldsamarbejdet er at sikre, at bestemmelserne om handel overholdes, og at garantere en loyal handel.

Det kan give anledning til følgende former for samarbejdsaktioner:

— forskellige former for informationsudveksling og uddannelsesordninger

— forenkling af kontrollen og procedurerne for forbindelse med fortoldning af varer

— indførelse af det administrative enhedsdokument og et system for sammenkobling af Fællesskabets og Den Palæstinensiske Myndigheds forsendelsesordninger og

— faglig bistand fra eksperter fra Fællesskabet.

Uden at dette berører andre former for samarbejde, som er omhandlet i denne aftale, yder parternes administrative myndigheder hinanden gensidig bistand i toldspørgsmål.

Artikel 53

Samarbejde om statistikker

Hovedformålet med samarbejdet på dette område bør være at sikre sammenligneligheden og nytten af statistikker vedrørende udenrigshandel, finanser og betalingsbalance, befolkning, migration, transport og kommunikation og generelt på alle områder, der indgår i denne aftale og egner sig til opstilling af statistikker.

Artikel 54

Samarbejde om økonomisk politik

Samarbejdet rettes mod:

— udveksling af information om de makroøkonomiske forhold og udsigter og udviklingsstrategier

— fælles analyse af økonomiske anliggender af fælles interesse og

— tilskyndelse til samarbejde mellem økonomer og beslutningstagere i Vestbredden og i Gaza-striben og i Fællesskabet.

Artikel 55

Regionalt samarbejde

Som en del af det økonomiske samarbejde på de forskellige områder ansporer parterne til aktiviteter med sigte på at udvikle samarbejdet mellem Den Palæstinensiske Myndighed og andre Middelhavspartnere ved hjælp af faglig bistand.

Dette samarbejde er et vigtigt element i Fællesskabets støtte til udviklingen af regionen som helhed.

Der gives prioritet til aktiviteter med sigte på:

— at fremme handelen inden for regionen

— at udvikle det regionale samarbejde om miljøspørgsmål

— at tilskynde til udvikling af den fornødne kommunikationsinfrastruktur, der er nødvendig for regionens økonomiske udvikling

— at styrke udviklingen i ungdomssamarbejdet med nabolande.

Parterne styrker desuden deres indbyrdes samarbejde om regionaludvikling og fysisk planlægning.

Med henblik herpå kan der træffes følgende foranstaltninger:

— fælles optræden fra regionale og lokale myndigheder på området økonomisk udvikling og

— etablering af ordninger for udveksling af information og erfaringer.







AFSNIT IV

SAMARBEJDE OM AUDIOVISUELLE OG KULTURELLE ANLIGGENDER, INFORMATION OG KOMMUNIKATION

Artikel 56

Parterne fremmer samarbejdet på det audiovisuelle område til gensidig fordel. Parterne søger midler til at inddrage Den Palæstinensiske Myndighed i fællesskabsinitiativer for dermed at muliggøre et samarbejde inden for co-produktion, uddannelse, udvikling og distribution.

Artikel 57

Parterne fremmer det kulturelle samarbejde. Blandt samarbejdsområderne kan særlig nævnes oversættelse, udveksling af kunstværker og kunstnere, bevarelse og restaurering af historiske og kulturelle monumenter og steder, uddannelse af kulturarbejdere, tilrettelæggelse af europæisk-orienterede kulturbegivenheder, højnelse af den gensidige bevidsthed og bidrag til udbredelse af information om fremtrædende kulturbegivenheder.

Artikel 58

Parterne forpligter sig til at undersøge, hvorledes der kan foretages en væsentlig forbedring af uddannelses- og erhvervsuddannelsessituationen. I denne forbindelse lægges der særlig vægt på kvinders adgang til uddannelse, herunder tekniske kurser, højere uddannelse og erhvervsuddannelse.

Med sigte på at højne ekspertiseniveauet blandt ledende personale i den offentlige og private sektor udvider parterne deres samarbejde om uddannelse og erhvervsuddannelse og samarbejdet mellem universiteter og erhvervsliv.

Der bør arbejdes aktivt til fremme af at forberede de unge på at blive aktive borgere i et demokratisk civilsamfund. Ungdomssamarbejde, herunder uddannelse af ungdomsarbejdere og ungdomsledere, udveksling af unge og serviceaktiviteter på frivilligt grundlag, bør derfor støttes og udvikles.

Opmærksomheden vil særlig blive rettet mod aktiviteter og programmer, der kan hjælpe til at etablere forbindelser (MED-CAMPUS osv.) mellem specialiserede organer i Fællesskabet og på Vestbredden og i Gaza-striben, som vil kunne tilskynde til sammenlægning og udveksling af erfaringer og faglige ressourcer.

Artikel 59

Parterne virker til fremme af aktiviteter af gensidig interesse inden for information og kommunikation.

Artikel 60

Samarbejdet gennemføres navnlig ved:

a) en regelmæssig dialog mellem parterne

b) en regelmæssig udveksling af information og tanker vedrørende alle sektorer i samarbejdet, herunder møder mellem embedsmænd og eksperter

c) overførsel af rådgivning og erfaringer og uddannelse af unge palæstinensiske kandidater

d) gennemførelse af fælles aktioner i form af seminarer og workshopper

e) faglig, administrativ og forskriftsmæssig bistand

f) udbredelse af information om samarbejdsaktiviteterne.







AFSNIT V

FINANSIELT SAMARBEJDE

Artikel 61

Med sigte på at realisere denne aftales mål stilles der en finansiel samarbejdspakke til rådighed for Den Palæstinensiske Myndighed i overensstemmelse med de relevante procedurer og de fornødne finansielle ressourcer.

Parterne vedtager disse procedurer, efter at aftalen er trådt i kraft, under anvendelse af de mest egnede instrumenter.

Det finansielle samarbejde rettes mod:

— afhjælpning af de økonomiske følgevirkninger for Vestbredden og Gaza-striben af den gradvise indførelse af et frihandelsområde, navnlig ved at modernisere og omstrukturere industrien

— handelsinstitutioner, som fremmer kontakterne til udenlandske markeder

— ledsageforanstaltninger til den politik, der gennemføres i den sociale sektor

— modernisering af den økonomiske og sociale infrastruktur

— fremme af private investeringer og jobskabende aktiviteter i produktionssektorerne

— fremme af reformer, der sigter mod modernisering af økonomien

— tjenesteydelser

— by- og landudvikling

— miljø

— oprettelse og forbedring af de nødvendige institutioner til at sikre, at den palæstinensiske offentlige forvaltning fungerer korrekt, og at demokratiet og menneskerettighederne fremmes.

Artikel 62

For at sikre en koordineret tilgang til eventuelle ekstraordinære makroøkonomiske og finansielle problemer, som måtte opstå som følge af gennemførelsen af denne aftale, benytter parterne den regelmæssige økonomiske dialog, der er omhandlet i afsnit III, til at føre omhyggeligt tilsyn med handels- og finansstrømmene i deres indbyrdes forbindelser.







AFSNIT VI

INSTITUTIONELLE, ALMINDELIGE OG AFSLUTTENDE BESTEMMELSER

Artikel 63

1. Der nedsættes er blandet udvalg for handel og samarbejde mellem Det Europæiske Fællesskab og Den Palæstinensiske Myndighed, i denne aftale benævnt »Det Blandede Udvalg«. Det har beføjelse til at træffe afgørelser i de i denne aftale omhandlede tilfælde samt i andre tilfælde, hvor det er nødvendigt for at nå de mål, der er fastsat i denne aftale.

De trufne afgørelser er bindende for parterne, der træffer de nødvendige foranstaltninger til deres gennemførelse.

2. Det Blandede Udvalg kan også fremkomme med sådanne resolutioner, henstillinger og udtalelser, som det skønner ønskeligt med henblik på realiseringen af de fælles mål og aftalens gnidningsløse funktion.

3. Det Blandede Udvalg fastsætter selv sin forretningsorden.

Artikel 64

1. Det Blandede Udvalg består af repræsentanter for Fællesskabet og Den Palæstinensiske Myndighed.

2. Det Blandede Udvalg handler efter fælles overenskomst mellem Fællesskabet og Den Palæstinensiske Myndighed.

Artikel 65

1. Formandshvervet i Det Blandede Udvalg udøves på skift af Fællesskabet og Den Palæstinensiske Myndighed i overensstemmelse med de bestemmelser, der fastsættes i forretningsordenen.

2. Det Blandede Udvalg træder sammen en gang om året og, når omstændighederne kræver det, på formandens initiativ.

Artikel 66

1. Det Blandede Udvalg kan beslutte at nedsætte ethvert andet udvalg til at bistå det i udøvelsen af sine opgaver.

2. Det Blandede Udvalg fastsætter, hvordan sådanne udvalg sammensættes, og hvordan de skal fungere.

Artikel 67

1. Hver af parterne kan indbringe alle tvister vedrørende anvendelsen eller fortolkningen af denne aftale for Det Blandede Udvalg.

2. Det Blandede Udvalg kan bilægge tvisten ved en afgørelse.

3. Hver af parterne har pligt til at træffe de foranstaltninger, som gennemførelsen af den i stk. 2 nævnte afgørelse indebærer.

4. Er det ikke muligt at bilægge tvisten i overensstemmelse med stk. 2, kan hver af parterne meddele den anden part, at den har udpeget en voldgiftsmand; den anden part skal derefter inden to måneder udpege en anden voldgiftsmand.

Det Blandede Udvalg udpeger en tredje voldgiftsmand.

Voldgiftskendelserne afsiges med flertal.

Hver part i tvisten skal tage de nødvendige skridt til at efterkomme voldgiftskendelsen.

Artikel 68

Ingen bestemmelse i denne aftale forhindrer en af parterne i at træffe foranstaltninger, som:

a) den finder nødvendige for at forhindre udbredelsen af oplysninger, der kan skade dens væsentlige sikkerhedsinteresser

b) vedrører produktion af eller handel med våben, ammunition og krigsmateriel eller forskning, udvikling og produktion, der er nødvendige i forsvarsøjemed, såfremt disse foranstaltninger ikke ændrer konkurrencevilkårene for varer, der ikke er beregnet til specifikt militære formål

c) den anser for væsentlige for sin sikkerhed i tilfælde af alvorlige interne forstyrrelser, som påvirker opretholdelsen af lov og orden, under krig eller alvorlig international spænding, som udgør en krigstrussel, eller for opfyldelsen af forpligtelser, den har påtaget sig med henblik på bevarelse af fred og international sikkerhed.

Artikel 69

Inden for de områder, der er omfattet af denne aftale, og uden at dette berører særlige bestemmelser heri:

— må de ordninger, Den Palæstinensiske Myndighed anvender over for Fællesskabet, ikke føre til nogen form for forskelsbehandling mellem medlemsstaterne, deres statsborgere eller deres virksomheder

— må de ordninger, Fællesskabet anvender over for Den Palæstinensiske Myndighed, ikke føre til nogen form for forskelsbehandling mellem medlemmer af den palæstinensiske befolkning og virksomheder i Vestbredden og Gaza-striben.

Artikel 70

1. Parterne træffer alle fornødne almindelige eller særlige foranstaltninger for at opfylde deres forpligtelser i henhold til denne aftale. De drager omsorg for, at denne aftales målsætning virkeliggøres.

2. Finder en part, at den anden part har tilsidesat en forpligtelse i henhold til denne aftale, kan den træffe passende foranstaltninger. Den meddeler forud herfor, undtagen i særligt hastende tilfælde, Det Blandede Udvalg alle nødvendige oplysninger for at muliggøre en grundig undersøgelse af situationen med henblik på at nå frem til en for parterne acceptabel løsning.

De foranstaltninger, der medfører færrest forstyrrelser i denne aftales funktion, skal foretrækkes. Disse foranstaltninger meddeles straks Det Blandede Udvalg og vil dér på anmodning af den anden part blive gjort til genstand for konsultationer.

Artikel 71

Protokol nr. 1, 2 og 3 og bilag I, II og III udgør en integrerende del af denne aftale.

Erklæringer er indeholdt i slutakten, som udgør en integrerende del af aftalen.

Artikel 72

I denne aftale forstås ved »parter« på den ene side PLO til fordel for Den Palæstinensiske Myndighed og på den anden side Fællesskabet, i overensstemmelse med deres respektive beføjelser.

Artikel 73

Denne aftale gælder på den ene side for de områder, hvor traktaterne om oprettelse af Det Europæiske Fællesskab finder anvendelse, og på de i disse traktater fastsatte betingelser, og på den anden side for Vestbredden og Gaza-stribens område.

Artikel 74

Denne aftale, der er udfærdiget i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og arabisk, idet hver af disse tekster har samme gyldighed, deponeres i Generalsekretariatet for Rådet for Den Europæiske Union.

Artikel 75

1. Denne aftale skal godkendes af parterne i overensstemmelse med deres egne procedurer.

Denne aftale træder i kraft den første dag i måneden efter det tidspunkt, på hvilket parterne giver hinanden notifikation om afslutningen af de procedurer, der er nævnt i stk. 1.

2. Senest den 4. maj 1999 indledes der forhandlinger med henblik på indgåelse af en Euro-Middelhavs-associeringsaftale. Nærværende aftale forbliver i kraft, indtil der er indgået en sådan aftale, med forbehold af eventuelle ændringer, som parterne vedtager.

3. Hver af parterne kan opsige denne aftale ved notifikation til den anden part. Aftalen ophører med at være i kraft seks måneder efter tidspunktet for en sådan notifikation.

Hecho en Bruselas, el veinticuatro de febrero de mil novecientos noventa y siete.

Udfærdiget i Bruxelles den fireogtyvende februar nitten hundrede og syv og halvfems.

Geschehen zu Brüssel am vierundzwanzigsten Februar neunzehnhundertsiebenundneunzig.

Έγινε στις Βρυξέλλες, στις είκοσι τέσσερις Φεβρουαρίου χίλια εννιακόσια ενενήντα επτά.

Done at Brussels on the twenty-fourth day of February in the year one thousand nine hundred and ninety-seven.

Fait à Bruxelles, le vingt-quatre février mil neuf cent quatre-vingt-dix-sept.

Fatto a Bruxelles, addì ventiquattro febbraio millenovecentonovantasette.

Gedaan te Brussel, de vierentwintigste februari negentienhonderd zevenennegentig.

Feito em Bruxelas, em vinte e quatro de Fevereiro de mil novecentos e noventa e sete.

Tehty Brysselissä kahdentenakymmenentenäneljäntenä päivänä helmikuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tjugofjärde februari nittonhundranittiosju.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Bilagsfortegnelse

Bilag 1: Industrivarer omhandlet i artikel 7, stk. 1 Bilag 2: Industrivarer omhandlet i artikel 7, stk. 2 Bilag 3: Industrivarer omhandlet i artikel 8, stk. 2

BILAG 1

LISTE OVER VARER OMHANDLET I ARTIKEL 7, STK. 1







KN-kode Varebeskrivelse 0403 0403 10 51 til 0403 10 99 0403 90 71 til 0403 90 99 Kærnemælk, koaguleret mælk og fløde, yoghurt, kefir og anden fermenteret eller syrnet mælk og fløde, også koncentreret, tilsat sukker eller andre sødemidler, aromatiseret eller tilsat frugt, nødder eller kakao: — Yoghurt, aromatiseret eller tilsat frugt, nødder eller kakao — Andre varer, aromatiseret eller tilsat frugt, nødder eller kakao 0710 40 00 0711 90 30 Sukkermajs, også kogte i vand eller dampkogte, frosne Sukkermajs, foreløbigt konserverede f.eks. med svovldioxid, i saltlage, svovlsyrlingvand eller andre konserverende opløsninger, men ikke tilberedte til umiddelbar fortæring ex 15 17 Margarine; spiselige blandinger eller tilberedninger af animalske eller vegetabilske fedtstoffer eller olier eller af fraktioner af forskellige fedtstoffer og olier fra dette kapitel, undtagen spiselige fedtstoffer og olier eller fraktioner deraf henhørende under pos. 1516 : 1517 10 10 1517 90 10 — Margarine, undtagen flydende margarine, med indhold af mælkefedt på over 10 vægtprocent, men ikke over 15 vægtprocent — Andre varer, med indhold af mælkefedt på over 10 vægtprocent, men ikke over 15 vægtprocent ex 17 04 Sukkervarer uden indhold af kakao, herunder hvid chokolade, undtagen lakridssaft, der indeholder mere end 10 vægtprocent saccharose uden tilsætning af andre stoffer henhørende under KN-kode 1704 90 10 1806 Chokolade og andre tilberedte næringsmidler med indhold af kakao ex 19 01 Maltekstrakt; tilberedte næringsmidler fremstillet af mel, stivelse eller maltekstrakt, også med indhold af kakaopulver, såfremt dette udgør mindre end 50 vægtprocent, ikke andetsteds tariferet; tilberedte næringsmidler fremstillet af produkter henhørende under pos. 0401 til 0404 , også med indhold af kakaopulver, såfremt dette udgør mindre end 10 vægtprocent, ikke andetsteds tariferet, undtagen tilberedninger henhørende under KN-kode 1901 90 91 ex 19 02 Pastaprodukter, undtagen pastaprodukter med fyld henhørende under KN-kode 1902 20 10 og 1902 20 30 ; couscous, også tilberedt 1903 Tapioka og tapiokaerstatninger fremstillet af stivelse, i form af flager, gryn, perlegryn, sigtemel og lignende 1904 Tilberedte næringsmidler fremstillet ved ekspandering eller ristning af korn eller kornprodukter (f.eks. cornflakes); korn, undtagen majs, i form af kerner, forkogt eller på anden måde tilberedt 1905 Brød, wienerbrød, kager, kiks og andet bagværk, også tilsat kakao; kirkeoblater, oblatkapsler af den art der anvendes til lægemidler, segloblater og lignende varer af mel eller stivelse 2001 90 30 Sukkermajs (Zea mays var. saccharata), tilberedt eller konserveret med eddike eller eddikesyre 2001 90 40 Yamsrødder, søde kartofler og lignende spiselige dele af planter, med indhold af stivelse på 5 vægtprocent og derover, tilberedt eller konserveret med eddike eller eddikesyre 2004 10 91 Kartofler i form af mel eller flager, tilberedt eller konserveret på anden måde end med eddike eller eddikesyre, frosne 2004 90 10 Sukkermajs (Zea mays var. saccharata), tilberedt eller konserveret på anden måde end med eddike eller eddikesyre, frosne 2005 20 10 Kartofler i form af mel eller flager, tilberedt eller konserveret på anden måde end med eddike eller eddikesyre, ikke frosne 2005 80 00 Sukkermajs (Zea mays var. saccharata), tilberedt eller konserveret på anden måde end med eddike eller eddikesyre, ikke frosne 2008 92 45 Blandinger af myslityper baseret på ikke-ristede kornflager 2008 99 85 Majs, undtagen sukkermajs (Zea mays var. saccharata), tilberedt eller konserveret på anden måde, ikke tilsat alkohol eller sukker 2008 99 91 Yamsrødder, søde kartofler og lignende spiselige dele af planter, med indhold af stivelse på 5 vægtprocent og derover, tilberedt eller konserveret på anden måde, ikke tilsat sukker eller alkohol 2101 10 98 Varer tilberedt på basis af kaffe 2101 20 98 Varer tilberedt på basis af te eller maté 2101 30 19 Brændte kaffeerstatninger, undtagen brændt cikorie 2101 30 99 Ekstrakter, essenser og koncentrater af brændte kaffeerstatninger, undtagen af brændt cikorie 2102 10 31 til 2102 10 39 Bagegær ex 21 03 Saucer og tilberedninger til fremstilling deraf: — Mayonnaise 2105 Konsumis, også med indhold af kakao ex 21 06 Tilberedte næringsmidler, ikke andetsteds tariferet, undtagen varer henhørende under KN-kode 2106 10 20 og 2106 90 92 og undtagen sirup og andre sukkeropløsninger, tilsat smagsstoffer eller farvestoffer 22 029 091 22 029 095 22 029 099 Ikke-alkoholholdige drikkevarer, undtagen frugt- og grøntsagssafter henhørende under pos. 2009, uden indhold af varer henhørende under pos. 0401 -0404 eller fedt af varer henhørende under pos. 0401 -0404 2905 43 00 Mannitol 2905 44 D-glucitol (sorbitol) ex 3505 10 Dextrin og anden modificeret stivelse, undtagen esterificeret eller ehterificeret stivelse henhørende under KN-kode 3505 10 50 3505 20 Lim på basis af stivelse, dextrin eller anden modificeret stivelse 3809 10 Efterbehandlingsmidler, acceleratorer til farvning eller til fiksering af farvestoffer samt andre produkter og præparater (f.eks. tilberedte appretur- og bejdsemidler), af den art der anvendes i tekstil-, papir- eller læderindustrien eller i nærstående industrier, ikke andetsteds tariferet 3823 60 Sorbitol, undtagen varer henhørende under pos. 2905 44

BILAG 2

LISTE OVER VARER OMHANDLET I ARTIKEL 7, STK. 2







KN-kode Varebeskrivelse 1902 A B 1905 10 1905 20 90 A B Pastaprodukter og couscous: — Af hård hvede — I andre tilfælde Knækbrød Honningkager og lignende, med indhold af saccharose på 50 vægtprocent og derover: — Med indhold af mel af andre kornarter end hvede på over 15 vægtprocent af det samlede melindhold — I andre tilfælde ex 30 00 A A1 A1a A1b A2 A2a A2b – Vafler: – – Uden fyld, også overtrukket – – – Med indhold af mel af andre kornarter end hvede på over 15 vægtprocent af det samlede melindhold – – – I andre tilfælde – – I andre tilfælde: – – – Med indhold af mælkefedt på 1,5 vægtprocent og derover eller mælkeprotein på 2,5 vægtprocent og derover – – – I andre tilfælde 1905 40 10 A B Tvebakker og kryddere, tilsat sukker, honning, andre sødemidler, æg, fedt, ost, frugt, kakao eller lignende: — Med indhold af mel af andre kornarter end hvede på over 15 vægtprocent af det samlede melindhold — I andre tilfælde 1905 ex 30 00 ) B + 9019 ) B1 B2 B2a B2b B3 – Andet bagværk, tilsat sukker, honning, andre sødemidler, æg, fedt, ost, frugt, kakao eller lignende – – Med et indhold af æg på 2,5 vægtprocent og derover – – Tilsat tørrede frugter eller nødder – – – Med indhold af mælkefedt på 1,5 vægtprocent og derover og mælkeprotein på 2,5 vægtprocent og derover, jf. bilag V – – – I andre tilfælde – – Med indhold af tilsat sukker på 10 vægtprocent og derover, ikke tilsat æg, tørrede frugter og nødder

BILAG 3

LISTE OVER VARER OMHANDLET I ARTIKEL 8, STK. 2







KN-kode Varebeskrivelse 1704 90 39/05 1806 32 00/2 1905 90 90/7 2005 20 90/6 6208 51 00/2 6302 60 00 Konfekture Chokolade Kiks, biscuits og småkager; vafler Chips og snacks Frottébadekåber Håndklæder

Liste over Protokoller

Protokol nr. 1: om midlertidige ordninger for indførsel i Den Europæiske Union af landbrugsprodukter, forarbejdede landbrugsprodukter og fisk og fiskevarer med oprindelse på Vestbredden og i Gaza-striben

Protokol nr. 2: om midlertidige ordninger for indførsel på Vestbredden og i Gaza-striben af landbrugsprodukter, forarbejdede landbrugsprodukter og fisk og fiskevarer med oprindelse i Den Europæiske Union

Protokol nr. 3: om definition af begrebet »produkter med oprindelsesstatus« og ordninger for administrativt samarbejde

▼M3

PROTOKOL Nr. 1

om midlertidige ordninger for indførsel i Den Europæiske Union af landbrugsprodukter, forarbejdede landbrugsprodukter og fisk og fiskevarer med oprindelse på Vestbredden og i Gaza-striben







1. Told og afgifter med tilsvarende virkning (herunder landbrugselementet), der finder anvendelse på indførsel i Den Europæiske Union af de varer med oprindelse på Vestbredden og i Gaza-striben, der er anført i kapitel 1-24 i den kombinerede nomenklatur (KN) og i Den Palæstinensiske Myndigheds toldtarif, og de varer, der er anført i stk. 1, nr. ii), i bilag 1 til GATT's landbrugsaftale, undtagen kemisk ren laktose henhørende under KN-kode 1702 11 00 og glukose og glukosesirup med et glukoseindhold i tørstoffet på mindst 99 vægtprocent henhørende under KN-kode ex 1702 30 50 og ex 1701 30 90 og omfattet af kapitel 1, afskaffes midlertidigt, jf. bestemmelserne i punkt C.1, litra a), i aftalen i form af brevveksling mellem Den Europæiske Union og Den Palæstinensiske Myndighed om yderligere liberalisering for landbrugsprodukter, forarbejdede landbrugsprodukter og fisk og fiskevarer og om ændring af nærværende aftale, undertegnet i 2011.

2. For de varer, som der gælder en indgangspris for i henhold til artikel 140a i Rådets forordning (EF) nr. 1234/2007 ( 1 ), og for hvilke der i henhold til den fælles toldtarif anvendes en værditoldsats og en specifik toldsats, er det uanset betingelserne i denne protokols punkt 1 kun værditolden, der afskaffes.

▼M1

BILAG TIL PROTOKOL Nr. 1







KN-kode (1) Varebeskrivelse (2) Nedsættelse af MFN-toldsatsen (3) (%) Toldkontingent (i t, medmindre andet er anført) Nedsættelse af MFN-toldsatsen ud over gældende eller fremtidige toldkontingenter (3) (%) Referencemængde (i t, medmindre andet er anført) Specifikke bestemmelser a b c d e 0409 00 00 Naturlig honning 100 500 0 Punkt 4 — årlig forøgelse på 250 t ex 0603 10 Afskårne blomster og blomsterknopper, friske 100 2 000 0 Punkt 4 — årlig forøgelse på 250 t 0702 00 00 Tomater, friske eller kølede, fra 1. december til 31. marts 100 60 2 000 ex 0703 10 Løg, friske eller kølede, fra 15. februar til 15. maj 100 60 0709 30 00 Auberginer, friske eller kølede, fra 15. januar til 30. april 100 60 3 000 ex 0709 60 Frugter af slægterne Capsicum eller Pimenta, friske eller kølede: 0709 60 10 Sød peber 100 40 1 000 0709 60 99 I andre tilfælde 100 80 0709 90 70 Courgetter, friske eller kølede, fra 1. december til slutningen af februar 100 60 300 ex 0709 90 90 Vilde løg af arten Muscari comosum, friske eller kølede, fra 15. februar til 15. maj 100 60 0710 80 59 Frugter af slægterne Capsicum eller Pimenta, undtagen sød peber, rå eller tilberedte ved dampning eller kogning i vand, frosne 100 80 0711 90 10 Frugter af slægterne Capsicum eller Pimenta, undtagen sød peber, foreløbigt konserverede, men ikke tilberedte til umiddelbar fortæring 100 80 0712 31 00 0712 32 00 0712 33 00 0712 39 00 Svampe, judasøre (Auricularia spp.), bævresvamp (Tremella spp.) og trøfler, tørrede 100 500 0 ex 0805 10 Appelsiner, friske 100 60 25 000 ex 0805 20 Mandariner (herunder tangeriner og satsumas), klementiner, wilkings og andre lignende krydsninger af citrusfrugter, friske 100 60 500 0805 40 00 Grapefrugter 100 80 ex 0805 50 10 Citroner (Citrus limon og Citrus limonum), friske 100 40 800 0806 10 10 Druer til spisebrug, friske, fra 1. februar til 14. juli 100 1 000 0 Punkt 4 — årlig forøgelse på 500 t 0807 19 00 Meloner (undtagen vandmeloner), friske, fra 1. november til 31. marts 100 50 10 000 0810 10 00 Jordbær, friske, fra 1. november til 31. marts 100 2 000 0 Punkt 4 — årlig forøgelse på 500 t 0812 90 20 Appelsiner, foreløbigt konserverede, men ikke tilberedte til umiddelbar fortæring 100 80 0904 20 30 Frugter af slægterne Capsicum eller Pimenta, undtagen sød peber, tørrede, men ikke knuste eller formalede 100 80 1509 10 Jomfruolivenolie 100 2 000 0 Punkt 4 — årlig forøgelse på 500 t 2001 90 20 Frugter af slægten Capsicum, undtagen sød peber og pimenta, tilberedt eller konserveret med eddike eller eddikesyre 100 80 2005 90 10 Frugter af slægten Capsicum, undtagen sød peber og pimenta, tilberedt eller konserveret på anden måde end med eddike eller eddikesyre, ikke frosne 100 80 (1) KN-koder svarende til forordning (EF) nr. 1789/2003 (EUT L 281 af 30.10.2003, s. 1). (2) Uanset de almindelige tariferingsbestemmelser vedrørende den kombinerede nomenklatur skal varebeskrivelsen betragtes som værende alene af vejledende værdi, idet præferenceordningen inden for rammerne af dette bilag bestemmes af KN-koder. Hvor der er angivet ex KN-koder, afgøres præferenceordningen ved anvendelse af KN-koden og den tilsvarende varebeskrivelse taget som en helhed. (3) Toldnedsættelserne gælder kun for værditoldsatserne. For så vidt angår varen angivet under kode 1509 10 gælder den nedsatte toldsats imidlertid for den specifikke toldsats.

▼M3

PROTOKOL Nr. 2

om midlertidige ordninger for indførsel på Vestbredden og i Gaza-striben af landbrugsprodukter, forarbejdede landbrugsprodukter og fisk og fiskevarer med oprindelse i Den Europæiske Union







1. De varer, der er anført i bilaget, og som har oprindelse i Den Europæiske Union indføres på Vestbredden og i Gaza-striben på de i det følgende og i bilaget fastsatte betingelser.

2. Tolden ved indførsel afskaffes eller nedsættes til det niveau, der er angivet i kolonne »a«, inden for det toldkontingent, der er angivet i kolonne »b«, og efter de særlige bestemmelser, der er angivet i kolonne »c«.

3. For mængder, der indføres ud over kontingenterne, finder de generelle toldsatser anvendelse for tredjelande efter de særlige bestemmelser, der er angivet i kolonne »c«.

4. I det første anvendelsesår beregnes toldkontingenternes størrelse og referencemængderne forholdsmæssigt på grundlag af basismængderne under hensyntagen til den del af perioden, der er gået inden datoen for denne protokols ikrafttræden.

BILAG 1 TIL PROTOKOL Nr. 2







KN-kode Varebeskrivelse Told (%) Toldkontingent (tons, medmindre andet er anført) Særlige bestemmelser a b c 0102 90 71 Hornkvæg, levende, af vægt over 300 kg, til slagtning, undtagen kvier og køer 0 300 0202 30 90 Kød af hornkvæg, udbenet, undtagen forfjerdinger, »quartiers compensés«, udskæringer benævnt »crop«, »chuck and blade« og »brisket«, frosset 0 200 0206 22 00 Spiselig lever af hornkvæg, frosset 0 100 0406 Ost og ostemasse 0 200 0407 00 19 Fjerkrææg til udrugning, undtagen kalkunæg og gåseæg 0 120 000 stk. 1101 00 15 Mel af blød hvede og spelt 0 13 000 2309 90 99 Andre tilberedninger af den art, der anvendes som dyrefoder 2 100

BILAG 2 TIL PROTOKOL Nr. 2







VARER OMHANDLET I ARTIKEL 7, STK. 2, I EURO-MIDDELHAVS- INTERIMSASSOCIERINGSAFTALEN KN-kode Varebeskrivelse 1902 Pastaprodukter og couscous: A — af hård hvede B — i andre tilfælde 1905 10 Knækbrød 1905 20 90 Honningkager og lignende, ikke specielt til diabetikere: A — med indhold af mel af andre kornarter end hvede på 15 vægtprocent i forhold til det samlede indhold af mel B — i andre tilfælde ex 1905 32 A Vafler Al — ikke med fyld, også overtrukket Ala — med indhold af mel af andre kornarter end hvede på 15 vægtprocent i forhold til det samlede indhold af mel Alb — i andre tilfælde A2 — i andre tilfælde A2a — med indhold af mælkefedt på 1,5 vægtprocent og derover eller med indhold af mælkeproteiner på 2,5 vægtprocent og derover A2b — i andre tilfælde 1905 40 10 Tvebakker og kryddere, med tilsætning af sukker, honning, andre sødemidler, æg, fedt, ost, frugt, kakao og lignende: A — med indhold af mel af andre kornarter end hvede på 15 vægtprocent i forhold til det samlede indhold af mel B — i andre tilfælde 1905 ex 31) B + ex 90) Andet bagværk, med tilsætning af sukker, honning, andre sødemidler, æg, fedt, ost, frugt, kakao og lignende: Bl — med tilsætning af æg, 2,5 vægtprocent og derover B2 — med tilsætning af tørrede frugter eller nødder: B2a — med indhold af mælkefedt på 1,5 vægtprocent og derover eller med indhold af mælkeproteiner på 2,5 vægtprocent og derover se bilag V B2b — i andre tilfælde В3 — med tilsætning af sukker på under 10 vægtprocent og uden tilsætning af æg, tørrede frugter eller nødder

▼M2

PROTOKOL Nr. 3

om definition af begrebet »produkter med oprindelsesstatus« og ordninger for administrativt samarbejde

Indhold AFSNIT I ALMINDELIGE BESTEMMELSER Artikel 1 Definitioner AFSNIT II DEFINITION AF BEGREBET »PRODUKTER MED OPRINDELSESSTATUS« Artikel 2 Almindelige betingelser Artikel 3 Kumulation i Fællesskabet Artikel 4 Kumulation i Vestbredden og Gaza-striben Artikel 5 Fuldt ud fremstillede produkter Artikel 6 Tilstrækkeligt bearbejdede eller forarbejdede produkter Artikel 7 Utilstrækkelige bearbejdninger eller forarbejdninger Artikel 8 Kvalificerende enhed Artikel 9 Tilbehør, reservedele og værktøj Artikel 10 Sæt Artikel 11 Neutrale elementer AFSNIT III TERRITORIALE BETINGELSER Artikel 12 Territorialitetsprincip Artikel 13 Direkte transport Artikel 14 Udstillinger AFSNIT IV GODTGØRELSE ELLER FRITAGELSE Artikel 15 Forbud mod toldgodtgørelse eller -fritagelse AFSNIT V BEVIS FOR OPRINDELSE Artikel 16 Almindelige betingelser Artikel 17 Fremgangsmåde for udstedelse af et varecertifikat EUR.1 eller EUR-MED Artikel 18 Efterfølgende udstedelse af varecertifikat EUR.1 eller EUR-MED Artikel 19 Udstedelse af et duplikateksemplar af varecertifikat EUR.1 eller EUR-MED Artikel 20 Udstedelse af varecertifikat EUR.1 eller EUR-MED på grundlag af et tidligere udstedt eller udfærdiget oprindelsesbevis Artikel 21 Regnskabsmæssig adskillelse Artikel 22 Betingelser for udfærdigelse af en fakturaerklæring eller en EUR-MED-fakturaerklæring Artikel 23 Godkendte eksportører Artikel 24 Gyldigheden af beviset for oprindelse Artikel 25 Fremlæggelse af bevis for oprindelse Artikel 26 Indførsel i form af delforsendelser Artikel 27 Undtagelser fra bevis for oprindelse Artikel 28 Støttedokumenter Artikel 29 Opbevaring af beviser for oprindelse og støttedokumenter Artikel 30 Uoverensstemmelser og formelle fejl Artikel 31 Beløb udtrykt i euro AFSNIT VI ORDNINGER FOR ADMINISTRATIVT SAMARBEJDE Artikel 32 Gensidig bistand Artikel 33 Kontrol af beviser for oprindelse Artikel 34 Bilæggelse af tvister Artikel 35 Sanktioner Artikel 36 Frizoner AFSNIT VII CEUTA OG MELILLA Artikel 37 Anvendelse af protokollen Artikel 38 Særlige betingelser AFSNIT VIII AFSLUTTENDE BESTEMMELSER Artikel 39 Ændringer til protokollen Artikel 40 Overgangsbestemmelser for varer under forsendelse eller oplagring Bilag I Indledende noter til listen i bilag II Bilag II Liste over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus Bilag IIIa Model til varecertifikat EUR.1 og til anmodning om varecertifikat EUR.1 Bilag IIIb Model til varecertifikat EUR-MED og ansøgning om varecertifikat EUR-MED Bilag IVa Fakturaerklæring Bilag IVb EUR-MED-fakturaerklæring Fælleserklæringer Fælleserklæring om Fyrstendømmet Andorra Fælleserklæring om Republikken San Marino







AFSNIT I

ALMINDELIGE BESTEMMELSER

Artikel 1

Definitioner

I denne protokol forstås ved:

a) »fremstilling«: alle former for bearbejdning eller forarbejdning, herunder også samling eller specifikke processer

b) »materialer«: alle former for bestanddele, råmaterialer, komponenter eller dele osv., der er anvendt til fremstillingen af et produkt

c) »produkt«: det produkt, der fremstilles, også når det senere er bestemt til anvendelse i en anden fremstillingsproces

d) »varer«: både materialer og produkter

e) »toldværdi«: den værdi, der er fastlagt i overensstemmelse med aftalen om anvendelsen af artikel VII i den almindelige overenskomst om told og udenrigshandel 1994 (WTO-aftalen om toldværdiansættelse)

f) »prisen ab fabrik«: den pris, der betales for produktet ab fabrik til den producent i Fællesskabet eller Vestbredden og Gaza-striben, i hvis virksomhed den sidste bearbejdning eller forarbejdning har fundet sted, såfremt prisen indbefatter værdien af alle anvendte materialer, minus alle interne afgifter, der tilbagebetales eller kan tilbagebetales, når det fremstillede produkt udføres

g) »materialernes værdi«: toldværdien på indførselstidspunktet for de benyttede materialer uden oprindelsesstatus eller, såfremt denne værdi ikke er kendt og ikke kan opgøres, den første registrerede pris, der er betalt for disse materialer i Fællesskabet og Vestbredden og Gaza-striben

h) »værdien af materialer med oprindelsesstatus«: toldværdien af disse materialer som defineret i litra g) anvendt tilsvarende

i) »merværdi«: prisen ab fabrik minus toldværdien af alle anvendte materialer, som har oprindelse i de andre lande, der er anført i artikel 3 og 4, og med hvilke der gælder kumulation, eller, hvis toldværdien ikke er kendt eller ikke kan opgøres, den første registrerede pris, der er betalt for disse materialer i Fællesskabet eller i Vestbredden og Gaza-striben

j) »kapitler« og »positioner«: de kapitler og positioner (firecifrede koder), der benyttes i den nomenklatur, som udgør det harmoniserede varebeskrivelses- og varenomenklatursystem, i denne protokol benævnt »det harmoniserede system« eller »HS«

k) »tariferet«: et produkts eller materiales tarifering under en bestemt position

l) »sending«: produkter, som enten sendes samtidig fra en bestemt eksportør til en bestemt modtager eller er omfattet af et gennemgående transportdokument, der dækker transporten fra eksportøren til modtageren, eller, såfremt et sådant dokument ikke foreligger, af en samlet faktura

m) »territorier«: herunder også søterritorier.







AFSNIT II

DEFINITION AF BEGREBET »PRODUKTER MED OPRINDELSESSTATUS«

Artikel 2

Almindelige betingelser

1. Med henblik på anvendelsen af aftalen anses følgende produkter som produkter med oprindelse i Fællesskabet:

a) produkter, der fuldt ud er fremstillet i Fællesskabet i den i artikel 5 fastlagte betydning

b) produkter, der er fremstillet i Fællesskabet, og som indeholder materialer, der ikke fuldt ud er fremstillet i Fællesskabet, dog på betingelse af, at disse materialer har undergået en tilstrækkelig bearbejdning eller forarbejdning i Fællesskabet i den i artikel 6 fastlagte betydning

c) varer, der har oprindelsesstatus i Det Europæiske Økonomiske Samarbejdsområde (EØS) i den i protokol 4 til aftalen om Det Europæiske Økonomiske Samarbejdsområde fastlagte betydning.

2. Med henblik på anvendelsen af aftalen anses følgende produkter som produkter med oprindelse i Vestbredden og Gaza-striben:

a) produkter, der fuldt ud er fremstillet i Vestbredden og Gaza-striben i den i artikel 5 fastlagte betydning

b) produkter, der er fremstillet i Vestbredden og Gaza-striben, og som indeholder materialer, der ikke fuldt ud er fremstillet i Vestbredden og Gaza-striben, dog på betingelse af, at disse materialer har undergået en tilstrækkelig bearbejdning eller forarbejdning i Vestbredden og Gaza-striben i den i artikel 6 fastlagte betydning.

3. Bestemmelserne i stk. 1, litra c), finder kun anvendelse, hvis der foreligger en frihandelsaftale mellem Vestbredden og Gaza-striben på den ene side og EØS-EFTA-staterne (Island, Liechtenstein og Norge) på den anden side.

Artikel 3

Kumulation i Fællesskabet

1. Med forbehold af bestemmelserne i artikel 2, stk. 1, anses produkter som produkter med oprindelse i Fællesskabet, når de er fremstillet af materialer med oprindelse i Schweiz (herunder Liechtenstein) ( 2 ), Island, Norge, Tyrkiet eller i Fællesskabet, forudsat at disse materialer har undergået en mere vidtgående bearbejdning eller forarbejdning i Fællesskabet end dem, der er omhandlet i artikel 7. Det kræves ikke, at disse materialer har undergået en tilstrækkelig bearbejdning eller forarbejdning.

2. Med forbehold af bestemmelserne i artikel 2, stk. 1, anses produkter som produkter med oprindelse i Fællesskabet, når de er fremstillet af materialer med oprindelse på Færøerne eller i et land, der deltager i Euro-Middelhavspartnerskabet på basis af Barcelona-erklæringen, der blev vedtaget på Euro-Middelhavskonferencen den 27.-28. november 1995, bortset fra Tyrkiet, forudsat at disse materialer har undergået en mere vidtgående bearbejdning eller forarbejdning i Fællesskabet end dem, der er omhandlet i artikel 7. Det kræves ikke, at disse materialer har undergået en tilstrækkelig bearbejdning eller forarbejdning.

3. Når den bearbejdning eller forarbejdning, der er foregået i Fællesskabet, ikke er mere vidtgående end dem, der er omhandlet i artikel 7, anses det fremstillede produkt kun som et produkt med oprindelse i Fællesskabet, hvis den dér tilførte merværdi overstiger værdien af de anvendte materialer med oprindelse i et andet af de i stk. 1 og 2 omhandlede lande. Hvis dette ikke er tilfældet, anses det fremstillede produkt som et produkt med oprindelse i det land, som tegner sig for den største værdi af de materialer med oprindelsesstatus, der er anvendt ved fremstillingen i Fællesskabet.

4. Produkter med oprindelse i et af de lande, der er omhandlet i stk. 1 og 2, som ikke undergår nogen bearbejdning eller forarbejdning i Fællesskabet, bevarer deres oprindelsesstatus, når de udføres til et af disse lande.

5. Kumulation i henhold til denne artikel tillades kun, hvis:

a) der foreligger en præferencehandelsaftale i overensstemmelse med artikel XXIV i den almindelige overenskomst om told og udenrigshandel (GATT) mellem de lande, hvor oprindelsesstatus er erhvervet, og bestemmelseslandet

b) materialerne og produkterne har opnået oprindelsesstatus ved anvendelse af oprindelsesregler svarende til dem, der er anført i denne protokol og

c) der i Den Europæiske Unions Tidende (C-udgaven) og i Vestbredden og Gaza-striben efter egne procedurer er offentliggjort en meddelelse om, at de nødvendige betingelser for anvendelse af kumulation er opfyldt.

Kumulationen i henhold til denne artikel gælder fra den angivne dato i meddelelsen i Den Europæiske Unions Tidende (C-udgaven).

Fællesskabet meddeler gennem Kommissionen for De Europæiske Fællesskaber Vestbredden og Gaza-striben de nærmere detaljer om aftaler, herunder ikrafttrædelsesdato, og tilsvarende oprindelsesregler, som er indgået med de andre i stk. 1 og 2 omhandlede lande.

Artikel 4

Kumulation i Vestbredden og Gaza-striben

1. Med forbehold af bestemmelserne i artikel 2, stk. 2, anses produkter som produkter med oprindelse i Vestbredden og Gaza-striben, når de er fremstillet af materialer med oprindelse i Schweiz (herunder Liechtenstein) ( 3 ), Island, Norge, Tyrkiet eller i Fællesskabet, forudsat at disse materialer har undergået en mere vidtgående bearbejdning eller forarbejdning i Vestbredden og Gaza-striben end dem, der er omhandlet i artikel 7. Det kræves ikke, at disse materialer har undergået en tilstrækkelig bearbejdning eller forarbejdning.

2. Med forbehold af bestemmelserne i artikel 2, stk. 2, anses produkter som produkter med oprindelse i Vestbredden og Gaza-striben, når de er fremstillet af materialer med oprindelse på Færøerne eller i et land, der deltager i Euro-Middelhavspartnerskabet på basis af Barcelona-erklæringen, der blev vedtaget på Euro-Middelhavskonferencen den 27.-28. november 1995, bortset fra Tyrkiet, forudsat at disse materialer har undergået en mere vidtgående bearbejdning eller forarbejdning i Vestbredden og Gaza-striben end dem, der er omhandlet i artikel 7. Det kræves ikke, at disse materialer har undergået en tilstrækkelig bearbejdning eller forarbejdning.

3. Når den bearbejdning eller forarbejdning, der er foregået i Vestbredden og Gaza-striben, ikke er mere vidtgående end dem, der er omhandlet i artikel 7, anses det fremstillede produkt kun som et produkt med oprindelse i Vestbredden og Gaza-striben, hvis den dér tilførte merværdi overstiger værdien af de anvendte materialer med oprindelse i et andet af de i stk. 1 og 2 omhandlede lande. Hvis dette ikke er tilfældet, anses det fremstillede produkt som et produkt med oprindelse i det land, som tegner sig for den største værdi af de materialer med oprindelsesstatus, der er anvendt ved fremstillingen i Vestbredden og Gaza-striben.

4. Produkter med oprindelse i et af de lande, der er omhandlet i stk. 1 og 2, som ikke undergår nogen bearbejdning eller forarbejdning i Vestbredden og Gaza-striben, bevarer deres oprindelsesstatus, når de udføres til et af disse lande.

5. Kumulation i henhold til denne artikel tillades kun, hvis:

a) der foreligger en præferencehandelsaftale i overensstemmelse med artikel XXIV i den almindelige overenskomst om told og udenrigshandel (GATT) mellem de lande, hvor oprindelsesstatus er erhvervet, og bestemmelseslandet

b) materialerne og produkterne har opnået oprindelsesstatus ved anvendelse af oprindelsesregler svarende til dem, der er anført i denne protokol og

c) der i Den Europæiske Unions Tidende (C-udgaven) og i Vestbredden og Gaza-striben efter egne procedurer er offentliggjort en meddelelse om, at de nødvendige betingelser for anvendelse af kumulation er opfyldt.

Kumulationen i henhold til denne artikel gælder fra den angivne dato i meddelelsen i Den Europæiske Unions Tidende (C-udgaven).

Vestbredden og Gaza-striben meddeler gennem Kommissionen for De Europæiske Fællesskaber Fællesskabet de nærmere detaljer om aftaler, herunder ikrafttrædelsesdato, og tilsvarende oprindelsesregler, som er indgået med de andre i stk. 1 og 2 omhandlede lande.

Artikel 5

Fuldt ud fremstillede produkter

1. Som produkter, der fuldt ud er fremstillet i Fællesskabet eller Vestbredden og Gaza-striben, anses følgende:

a) mineralske produkter, som er udvundet af deres jord- eller havbund

b) vegetabilske produkter, der er høstet dér

c) levende dyr, som er født og opdrættet dér

d) produkter fra levende dyr, som er opdrættet dér

e) produkter fra jagt og fiskeri, som drives dér

f) produkter fra havfiskeri og andre produkter fra havet, som er optaget af deres fartøjer uden for Fællesskabets eller Vestbredden og Gaza-stribens søterritorier

g) produkter, som er fremstillet på deres fabriksskibe udelukkende på grundlag af de i litra f) nævnte produkter

h) brugte genstande, som indsamles dér og kun kan anvendes til genindvinding af råmaterialer, herunder brugte dæk, der kun kan anvendes til vulkanisering eller som spildprodukt

i) affald og skrot, der hidrører fra fremstillingsvirksomhed, som udøves dér

j) produkter, som er udvundet af havbunden eller -undergrunden beliggende uden for deres søterritorier, for så vidt de har eneret på udnyttelsen af denne havbund eller -undergrund

k) varer, som er fremstillet dér udelukkende på grundlag af de i litra a) til j) nævnte produkter.

2. Udtrykket »deres fartøjer« og »deres fabriksskibe« i stk. 1, litra f) og g), omfatter kun de fartøjer og fabriksskibe:

a) som er registreret eller anmeldt i en af Fællesskabets medlemsstater eller Vestbredden og Gaza-striben

b) som fører en af Fællesskabets medlemsstaters eller Vestbredden og Gaza-stribens flag

c) som mindst for 50 %'s vedkommende ejes af statsborgere i en af Fællesskabets medlemsstater eller i Vestbredden og Gaza-striben eller af et selskab, hvis hovedsæde ligger i en af disse stater, hvis administrerende direktør eller direktører, hvis formand for bestyrelsen eller tilsynsrådet samt flertallet af disse organers medlemmer er statsborgere i en af Fællesskabets medlemsstater eller Vestbredden og Gaza-striben, og hvis kapital desuden, når det drejer sig om interessentselskaber eller selskaber med begrænset ansvar, for mindst halvdelens vedkommende tilhører disse stater, offentlige institutioner eller statsborgere i disse stater

d) hvis kaptajn og officerer er statsborgere i en af Fællesskabets medlemsstater eller Vestbredden og Gaza-striben og

e) hvis besætning er sammensat således, at mindst 75 % er statsborgere i en af Fællesskabets medlemsstater eller Vestbredden og Gaza-striben.

Artikel 6

Tilstrækkeligt bearbejdede eller forarbejdede produkter

1. Ved anvendelsen af artikel 2 anses produkter, som ikke er fuldt ud fremstillet, for at have undergået tilstrækkelig bearbejdning eller forarbejdning, når betingelserne på listen i bilag II er opfyldt.

Ovennævnte betingelser angiver for alle produkter, der er omfattet af aftalen, hvilken bearbejdning eller forarbejdning der skal foretages af de materialer uden oprindelsesstatus, der anvendes til fremstillingen, og gælder kun for disse materialer. Det følger heraf, at hvis et produkt, som har opnået oprindelsesstatus, fordi de på listen angivne betingelser er opfyldt, anvendes til fremstilling af et andet produkt, gælder de betingelser, som er angivet for det produkt, i hvilket det indarbejdes, ikke for det, og der skal ikke tages hensyn til de materialer uden oprindelsesstatus, som eventuelt er anvendt ved fremstillingen af det.

2. Uanset stk. 1 kan materialer uden oprindelsesstatus, som efter betingelserne som anført på listen i bilag II ikke anvendes ved fremstillingen af det pågældende produkt, dog anvendes, forudsat:

a) at deres samlede værdi ikke overstiger 10 % af det færdige produkts pris ab fabrik

b) at ingen af de på listen angivne procentdele for maksimumsværdien af materialer uden oprindelsesstatus overstiges i medfør af dette stykke.

Dette stykke finder ikke anvendelse på produkter henhørende under kapitel 50-63 i det harmoniserede system.

3. Stk. 1 og 2 gælder med forbehold af bestemmelserne i artikel 7.

Artikel 7

Utilstrækkelige bearbejdninger eller forarbejdninger

1. Med forbehold af stk. 2 anses følgende bearbejdninger eller forarbejdninger som utilstrækkelige til at give produkterne oprindelse, uanset om betingelserne i artikel 6 er opfyldt:

a) behandlinger, som har til formål at sikre, at produkternes tilstand ikke forringes under transport og oplagring

b) adskillelse og samling af kolli

c) vask, rensning; afstøvning, fjernelse af oxid-lag, olie, maling eller andre belægninger

d) strygning eller presning af tekstiler

e) enkel maling og polering

f) afskalning, hel eller delvis blegning, polering og glasering af korn eller ris

g) farvning af sukker eller formning af sukker i stykker

h) skrælning, udstening og afskalning/udbælgning af frugter, nødder og grøntsager

i) hvæsning, enkel slibning eller enkel tilskæring

j) sigtning, sortering, klassificering, tilpasning; (herunder samling i sæt)

k) enkel aftapning på flasker, påfyldning af dåser, flakoner, anbringelse i sække, kasser, æsker, på bræt, plader eller bakker samt alle andre enkle emballeringsarbejder

l) anbringelse eller trykning af mærker, etiketter, logoer og andre lignende kendetegn på selve produkterne eller deres emballage

m) enkel blanding af produkter, også af forskellig art

n) enkel samling af dele for at kunne danne et komplet produkt eller adskillelse af produkter i dele

o) kombination af to eller flere af de i litra a)-n) nævnte arbejdsprocesser

p) slagtning af dyr.

2. Alle arbejdsprocesser, der udføres enten i Fællesskabet eller i Vestbredden og Gaza-striben på et givet produkt, skal tages i betragtning samlet, når det bestemmes, om bearbejdningen eller forarbejdningen af det pågældende produkt skal anses som utilstrækkelig i henhold til stk. 1.

Artikel 8

Kvalificerende enhed

1. Den kvalificerende enhed for anvendelsen af bestemmelserne i denne protokol er det produkt, der anses for at være basisenheden ved tarifering i det harmoniserede systems nomenklatur.

Heraf følger:

a) at når et produkt, der består af en gruppe eller samling af genstande, i henhold til det harmoniserede system tariferes under én og samme position, udgør helheden den kvalificerende enhed

b) at når en sending består af et antal identiske produkter, der tariferes under samme position i det harmoniserede system, tages hvert produkt for sig ved anvendelsen af bestemmelserne i denne protokol.

2. Når emballagen i henhold til punkt 5 i de almindelige bestemmelser i det harmoniserede system er indbefattet i produktet ved tariferingen, skal dette også være tilfældet ved bestemmelsen af oprindelsen.

Artikel 9

Tilbehør, reservedele og værktøj

Tilbehør, reservedele og værktøj, der leveres som standardudstyr til materiel, maskiner, apparater eller køretøjer, og hvis pris er indbefattet i produktets pris eller ikke faktureres særskilt, betragtes som værende en del af dette materiel eller disse maskiner, apparater eller køretøjer.

Artikel 10

Sæt

Sæt som defineret i punkt 3 i de almindelige bestemmelser i det harmoniserede system betragtes som produkter med oprindelsesstatus, når alle dele har oprindelsesstatus. Når et sæt består af produkter med og uden oprindelsesstatus, anses sættet som helhed dog for at have oprindelsesstatus, hvis værdien af de produkter, der ikke har oprindelsesstatus, ikke overstiger 15 % af sættets pris ab fabrik.

Artikel 11

Neutrale elementer

Ved bestemmelse af, om et produkt har oprindelsesstatus, er det ikke nødvendigt at undersøge, om følgende, som må anvendes ved dets fremstilling, har oprindelsesstatus:

a) energi og brændsel

b) anlæg og udstyr

c) maskiner og værktøj

d) varer, som ikke indgår i og ikke er bestemt til at indgå i det pågældende produkts endelige sammensætning.







AFSNIT III

TERRITORIALE BETINGELSER

Artikel 12

Territorialitetsprincip

1. Betingelserne i afsnit II vedrørende opnåelse af oprindelsesstatus skal opfyldes uden afbrydelse i Fællesskabet eller Vestbredden og Gaza-striben, jf. dog undtagelserne i artikel 2, stk. 1, litra c), artikel 3 og 4, og stk. 3 i nærværende artikel.

2. Såfremt varer med oprindelsesstatus, der er udført fra Fællesskabet eller Vestbredden og Gaza-striben til et andet land, genindføres, anses de som varer uden oprindelsesstatus, jf. dog bestemmelserne i artikel 3 og 4, medmindre det over for toldmyndighederne kan godtgøres:

a) at de genindførte varer er de samme varer som dem, der blev udført og

b) at de ikke har undergået nogen behandling, ud over hvad der var nødvendigt for deres bevarelse, medens de befandt sig i det pågældende land eller blev udført.

3. Erhvervelse af oprindelsesstatus under de vilkår, der er anført under afsnit II, påvirkes ikke gennem en bearbejdning eller forarbejdning, der er foretaget uden for Fællesskabet eller Vestbredden og Gaza-striben på materialer, der er udført fra Fællesskabet eller Vestbredden og Gaza-striben og senere genindført, forudsat at:

a) de pågældende materialer er fuldt ud fremstillet i Fællesskabet eller i Vestbredden og Gaza-striben, eller de dér inden udførslen har undergået en bearbejdning eller forarbejdning, der er mere vidtgående end dem, der er omhandlet i artikel 7 og

b) det over for toldmyndighederne godtgøres: i) at de genindførte varer er resultatet af en bearbejdning eller forarbejdning af de udførte materialer og ii) at den samlede merværdi, der er erhvervet uden for Fællesskabet eller Vestbredden og Gaza-striben ved anvendelse af denne artikel, ikke overstiger 10 % af prisen ab fabrik for det færdige produkt, der har fået anført oprindelsesstatus.

4. Med henblik på anvendelse af stk. 3 finder de betingelser, der er anført i afsnit II vedrørende erhvervelse af oprindelsesstatus, ikke anvendelse på bearbejdning eller forarbejdning foretaget uden for Fællesskabet eller Vestbredden og Gaza-striben. Når der imidlertid fra listen i bilag II anvendes en regel om fastsættelse af en maksimal værdi for alle anvendte materialer uden oprindelsesstatus til bestemmelse af det pågældende færdige produkts oprindelsesstatus, må den samlede værdi af de materialer uden oprindelsesstatus, der benyttes i det pågældende parti, og den samlede merværdi, der er opnået uden for Fællesskabet eller Vestbredden og Gaza-striben under anvendelse af nærværende artikel, ikke overstige den anførte procentdel.

5. Med henblik på anvendelse af stk. 3 og 4 forstås ved »samlet merværdi« samtlige de omkostninger, der er påløbet uden for Fællesskabet eller Vestbredden og Gaza-striben, herunder værdien af de materialer, der er tilføjet dér.

6. Stk. 3 og 4 finder ikke anvendelse på produkter, som ikke opfylder betingelserne i listen i bilag II, og som kun kan anses for at være tilstrækkeligt bearbejdede eller forarbejdede under anvendelse af den generelle tolerance i artikel 6, stk. 2.

7. Stk. 3 og 4 finder ikke anvendelse på produkter henhørende under kapitel 50 til 63 i det harmoniserede system.

8. Enhver bearbejdning eller forarbejdning, der foretages uden for Fællesskabet eller Vestbredden og Gaza-striben, og som fremgår af nærværende artikel, foregår inden for rammerne af proceduren for passiv forædling eller en tilsvarende ordning.

Artikel 13

Direkte transport

1. Den præferencebehandling, der er fastsat i henhold til aftalen, gælder kun for produkter, der opfylder betingelserne i denne protokol, og som transporteres direkte mellem Fællesskabet og Vestbredden og Gaza-striben eller gennem de andre i artikel 3 og 4 omhandlede landes territorier. Dog kan produkter, som udgør en enkelt sending, transporteres gennem andre territorier, eventuelt med omladning eller midlertidig oplagring i disse territorier, såfremt produkterne er forblevet under toldmyndighedernes tilsyn i transit- eller oplagringslandet og dér ikke har undergået anden behandling end losning og lastning eller enhver behandling, der skal sikre, at deres tilstand ikke forringes.

Produkter med oprindelsesstatus kan transporteres i rørledninger gennem andre territorier end Fællesskabets eller Vestbredden og Gaza-stribens territorier.

2. Som dokumentation for, at betingelserne i stk. 1 er opfyldt, skal der for toldmyndighederne i indførselslandet fremlægges:

a) enten et gennemgående transportdokument, som dækker passagen fra udførselslandet gennem transitlandet, eller

b) en erklæring fra toldmyndighederne i transitlandet, der indeholder: i) en nøjagtig beskrivelse af produkterne ii) datoen for produkternes losning og lastning, og hvis det er relevant, angivelse af de anvendte fartøjers nav